title: Komission täytäntöönpanoasetus (EU) N:o 844/2012, annettu 18 päivänä syyskuuta 2012 , säännösten vahvistamisesta tehoaineiden uusimismenettelyn täytäntöönpanemiseksi kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti  ETA:n kannalta merkityksellinen teksti

text:
               19.9.2012

               FI

               Euroopan unionin virallinen lehti

               L 252/26

         KOMISSION TÄYTÄNTÖÖNPANOASETUS (EU) N:o 844/2012,
   annettu 18 päivänä syyskuuta 2012,
   säännösten vahvistamisesta tehoaineiden uusimismenettelyn täytäntöönpanemiseksi kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon kasvinsuojeluaineiden markkinoille saattamisesta sekä neuvoston direktiivien 79/117/ETY ja 91/414/ETY kumoamisesta 21 päivänä lokakuuta 2009 annetun Euroopan parlamentin ja neuvoston asetuksen (EY) N:o 1107/2009 (1) ja erityisesti sen 19 artiklan,
   sekä katsoo seuraavaa:

               (1)

               Asetuksessa (EY) N:o 1107/2009 säädetään, että tehoaineen hyväksyntä voidaan uusia sen voimassaolon päättyessä.

               (2)

               On aiheellista vahvistaa uusimismenettelyn täytäntöön panemiseksi tarvittavat säännökset.

               (3)

               Erityisesti olisi vahvistettava määräajat uusimismenettelyn eri vaiheita varten, jotta varmistetaan menettelyn moitteeton sujuvuus.

               (4)

               Olisi vahvistettava uusimista koskevan hakemuksen luottamuksellisuutta ja julkaisemista sekä täydentäviä asiakirja-aineistoja ja niiden päivityksiä koskevat säännöt.

               (5)

               Olisi vahvistettava säännöt, jotka koskevat uusimista koskevan hakemuksen jättämistä sekä sen sisältöä ja muotoa. Hakijoilla olisi oltava velvollisuus perustella uusien tietojen toimittaminen, ja niiden olisi lueteltava erikseen selkärankaisia eläimiä koskevat tutkimukset, jotka ne aikovat toimittaa.

               (6)

               Olisi vahvistettava säännöt, jotka koskevat esittelevän jäsenvaltion suorittamaa hakemuksen tarkistamista.

               (7)

               Uusimismenettelyn moitteettoman sujuvuuden varmistamiseksi esittelevän jäsenvaltion olisi hakijan pyynnöstä järjestettävä ennen täydentävän asiakirja-aineiston toimittamista tapaaminen hakemuksesta keskustelemista varten.

               (8)

               Uusimista varten toimitettavien täydentävien asiakirja-aineistojen olisi erityisesti sisällettävä tarvittavat uudet tiedot ja uudet riskinarvioinnit ja osoitettava, miksi kyseiset tiedot ja riskinarvioinnit ovat tarpeellisia.

               (9)

               Olisi vahvistettava säännöt, joiden mukaan esittelevä jäsenvaltio määrittää, voidaanko hakemus ottaa käsiteltäväksi.

               (10)

               Jos yhtäkään toimitetuista hakemuksista ei voida ottaa käsiteltäväksi, komission olisi annettava asetus asianomaisen tehoaineen hyväksynnän uusimatta jättämisestä.

               (11)

               Olisi vahvistettava säännöt tehoaineen riippumattoman, objektiivisen ja avoimen arvioinnin varmistamiseksi.

               (12)

               Hakijalle, jäsenvaltioille, esittelevää jäsenvaltiota lukuun ottamatta, ja kansalaisille olisi annettava mahdollisuus esittää huomautuksia uusimista koskevan arviointikertomuksen luonnoksesta.

               (13)

               Euroopan elintarviketurvallisuusviranomaisen olisi annettava päätelmiä ja järjestettävä asiantuntijoiden kuulemisia, paitsi jos komissio ilmoittaa, että päätelmät eivät ole tarpeen.

               (14)

               Olisi vahvistettava säännöt, jotka koskevat uusimista koskevaa kertomusta ja asetuksen antamista tehoaineen hyväksynnän uusimisesta.

               (15)

               Tehoaineiden toisen ryhmän neuvoston direktiivin 91/414/ETY liitteeseen I sisällyttämisen uusimista koskevan menettelyn vahvistamisesta ja kyseisiä aineita koskevan luettelon laatimisesta 7 päivänä joulukuuta 2010 annettua komission asetusta (EU) N:o 1141/2010 (2) olisi edelleen sovellettava sen liitteessä I lueteltujen tehoaineiden hyväksynnän uusimisen osalta.

               (16)

               Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,

         ON HYVÄKSYNYT TÄMÄN ASETUKSEN:
   1   LUKU

      OTTAMINEN KÄSITELTÄVÄKSI

      1   JAKSO

         Uusimista koskeva hakemus

   1 artikla
   Hakemuksen toimittaminen
   1.   Tehoaineen tuottajan on toimitettava tehoaineen hyväksynnän uusimista koskeva hakemus komission täytäntöönpanoasetuksessa (EU) N:o 686/2012 (3) olevan liitteen toisessa sarakkeessa vahvistetulle esittelevälle jäsenvaltiolle ja kyseisen liitteen kolmannessa sarakkeessa vahvistetulle rinnakkaisesittelijänä toimivalle jäsenvaltiolle viimeistään kolme vuotta ennen hyväksynnän voimassaolon päättymistä.
   Hakemusta toimittaessaan hakija voi asetuksen (EY) N:o 1107/2009 63 artiklan mukaisesti pyytää, että tietyt tiedot pidetään luottamuksellisina. Tässä tapauksessa hakijan on esitettävä kyseiset hakemuksen osat erikseen ja perusteltava luottamuksellisuutta koskeva pyyntönsä.
   Hakijan on samanaikaisesti toimitettava mahdolliset asetuksen (EY) N:o 1107/2009 59 artiklan mukaiset tietosuojaa koskevat vaatimukset.
   2.   Hakijan on toimitettava jäljennös hakemuksesta komissiolle, muille jäsenvaltioille ja elintarviketurvallisuusviranomaiselle, jäljempänä ’elintarviketurvallisuusviranomainen’, mukaan lukien tiedot niistä hakemuksen osista, joiden osalta on esitetty 1 kohdassa tarkoitettu luottamuksellisuutta koskeva pyyntö.
   3.   Tuottajien tämän asetuksen noudattamista varten nimeämä tuottajajärjestö voi toimittaa yhteisen hakemuksen.
   2 artikla
   Hakemuksen muoto ja sisältö
   1.   Hakemus on toimitettava liitteessä vahvistetussa muodossa.
   2.   Hakemuksessa on lueteltava uudet tiedot, jotka hakija aikoo toimittaa. Sen on osoitettava, että kyseiset tiedot ovat tarpeellisia asetuksen (EY) N:o 1107/2009 15 artiklan 2 kohdan ensimmäisen alakohdan mukaisesti.
   Hakemuksessa on lueteltava erikseen selkärankaisia eläimiä koskevat uudet tutkimukset, jotka hakija aikoo toimittaa.
   3 artikla
   Hakemuksen tarkistaminen
   1.   Jos hakemus on toimitettu 1 artiklan 1 kohdan ensimmäisessä alakohdassa säädettyyn päivämäärään mennessä ja se sisältää kaikki 2 artiklassa säädetyt tiedot, esittelevän jäsenvaltion on kuukauden kuluessa hakemuksen vastaanottamisesta ilmoitettava hakijalle, rinnakkaisesittelijänä toimivalle jäsenvaltiolle, komissiolle ja elintarviketurvallisuusviranomaiselle hakemuksen vastaanottamispäivä sekä se, että hakemus on toimitettu 1 artiklan 1 kohdan ensimmäisessä alakohdassa säädettyyn päivämäärään mennessä ja että se sisältää kaikki 2 artiklassa säädetyt tiedot.
   Esittelevän jäsenvaltion on arvioitava luottamuksellisuutta koskeva pyyntö. Esittelevän jäsenvaltion on päätettävä tietoihin tutustumista koskevan pyynnön johdosta, mitkä tiedot pidetään luottamuksellisina.
   2.   Jos hakemus on toimitettu 1 artiklan 1 kohdan ensimmäisessä alakohdassa tarkoitettuun päivämäärään mennessä mutta yksi tai useampi 2 artiklassa säädetyistä tiedoista puuttuu, esittelevän jäsenvaltion on kuukauden kuluessa hakemuksen vastaanottamisesta ilmoitettava hakijalle, mitkä tiedot puuttuvat, ja asetettava 14 päivän määräaika, jonka kuluessa kyseiset tiedot on toimitettava esittelevälle jäsenvaltiolle ja rinnakkaisesittelijänä toimivalle jäsenvaltiolle.
   Jos hakemus sisältää kyseisen määräajan lopussa kaikki 2 artiklassa säädetyt tiedot, esittelevän jäsenvaltion on viipymättä edettävä 1 kohdan mukaisesti.
   3.   Jos hakemusta ei ole toimitettu 1 artiklan 1 kohdan ensimmäisessä alakohdassa säädettyyn päivämäärään mennessä tai jos hakemus ei puuttuvien tietojen toimittamiselle 2 kohdan mukaisesti asetetun määräajan lopussa edelleenkään sisällä kaikkia 2 artiklassa säädettyjä tietoja, esittelevän jäsenvaltion on ilmoitettava viipymättä hakijalle, rinnakkaisesittelijänä toimivalle jäsenvaltiolle, komissiolle, muille jäsenvaltioille ja elintarviketurvallisuusviranomaiselle, että hakemusta ei oteta käsiteltäväksi ja syyt siihen, miksi sitä ei oteta käsiteltäväksi.
   4.   14 päivän kuluessa sen tiedon vastaanottamisesta, että hakemus on toimitettu 1 artiklan 1 kohdan ensimmäisessä alakohdassa säädettyyn päivämäärään mennessä ja että se sisältää kaikki 2 artiklassa säädetyt tiedot, hakijan on toimitettava elintarviketurvallisuusviranomaiselle hakemuksesta jäljennös, mukaan lukien tiedot niistä hakemuksen osista, joiden osalta hakija on asetuksen (EY) N:o 1107/2009 63 artiklan mukaisesti esittänyt luottamuksellisuutta koskevan pyynnön ja sen perustelut.
   Hakijan on samanaikaisesti toimitettava elintarviketurvallisuusviranomaiselle hakemus, josta on jätetty pois tiedot, joiden osalta hakija on asetuksen (EY) N:o 1107/2009 63 artiklan mukaisesti esittänyt luottamuksellisuutta koskevan pyynnön ja sen perustelut.
   5.   Jos 1 artiklan 1 kohdan ensimmäisessä alakohdassa säädettyyn päivämäärään mennessä on toimitettu erikseen vähintään kaksi samaa tehoainetta koskevaa hakemusta ja kyseiset hakemukset sisältävät kaikki 2 artiklassa säädetyt tiedot, esittelevän jäsenvaltion on ilmoitettava kunkin hakijan yhteystiedot muille hakijoille.
   6.   Komissio julkaisee jokaisen tehoaineen osalta niiden hakijoiden nimet ja osoitteet, joiden hakemukset on toimitettu 1 artiklan 1 kohdan ensimmäisessä alakohdassa säädettyyn päivämäärään mennessä ja sisältävät kaikki 2 artiklassa säädetyt tiedot.
   4 artikla
   Täydentävien asiakirja-aineistojen toimittamista edeltävä yhteydenpito
   Hakija voi pyytää kokousta esittelevän jäsenvaltion ja rinnakkaisesittelijänä toimivan jäsenvaltion kanssa hakemuksesta keskustelemiseksi.
   Jos tällaista edeltävää yhteydenpitoa pyydetään, sen on tapahduttava ennen 6 artiklassa säädettyä täydentävien asiakirja-aineistojen toimittamista.
   5 artikla
   Hakemukseen tutustuminen
   Elintarviketurvallisuusviranomaisen on hakemuksen vastaanotettuaan saatettava 3 artiklan 4 kohdan mukaisesti hakemus viipymättä julkisesti saataville lukuun ottamatta tietoja, joiden osalta hakija on asetuksen (EY) N:o 1107/2009 63 artiklan mukaisesti esittänyt luottamuksellisuutta koskevan pyynnön ja sen perustelut, ellei niiden julkistaminen ole välttämätöntä erittäin tärkeän yleisen edun vuoksi.

      2   JAKSO

         Täydentävät asiakirja-aineistot

   6 artikla
   Täydentävien asiakirja-aineistojen toimittaminen
   1.   Jos esittelevä jäsenvaltio on ilmoittanut hakijalle 3 artiklan 1 kohdan mukaisesti, että sen hakemus on toimitettu 1 artiklan 1 kohdan ensimmäisessä alakohdassa säädettyyn päivämäärään mennessä ja että se sisältää kaikki 2 artiklassa säädetyt tiedot, hakijan on toimitettava täydentävät asiakirjat esittelevälle jäsenvaltiolle, rinnakkaisesittelijänä toimivalle jäsenvaltiolle, komissiolle ja elintarviketurvallisuusviranomaiselle.
   2.   Täydentävän asiakirja-aineiston tiivistelmän ja täydentävän täydellisen asiakirja-aineiston sisällön on oltava 7 artiklan mukainen.
   3.   Täydentävät asiakirja-aineistot on toimitettava viimeistään 30 kuukautta ennen hyväksynnän voimassaolon päättymistä.
   4.   Jos saman tehoaineen hyväksynnän uusimista pyytää useampi kuin yksi hakija, kyseisten hakijoiden on toteutettava kaikki kohtuudenmukaiset toimet toimittaakseen asiakirja-aineistonsa yhdessä.
   Jos kaikki kyseessä olevat hakijat eivät toimita asiakirja-aineistojaan yhdessä, syyt tähän on ilmoitettava asiakirjoissa.
   5.   Toimittaessaan täydentäviä asiakirja-aineistoja hakija voi asetuksen (EY) N:o 1107/2009 63 artiklan mukaisesti pyytää, että tietyt tiedot, mukaan lukien asiakirja-aineiston tietyt osat, pidetään luottamuksellisina, ja jättää nämä tiedot fyysisesti erilleen.
   7 artikla
   Täydentävien asiakirja-aineistojen sisältö
   1.   Täydentävän asiakirja-aineiston tiivistelmän on sisällettävä:

               a)

               jäljennös hakemuksesta;

               b)

               jos hakija toimii yhdessä yhden tai useamman muun hakijan kanssa tai jos hakija korvataan yhdellä tai useammalla muulla hakijalla, kyseisen hakijan tai kyseisten muiden hakijoiden nimi ja osoite ja tarvittaessa 1 artiklan 3 kohdassa tarkoitetun tuottajajärjestön nimi;

               c)

               tiedot, jotka koskevat vähintään yhden kyseistä tehoainetta sisältävän kasvinsuojeluaineen yhtä tai useampaa edustavaa käyttötarkoitusta jollakin laajalti viljellyllä viljelykasvilla kullakin vyöhykkeellä ja joista käy ilmi, että asetuksen (EY) N:o 1107/2009 4 artiklassa säädetyt hyväksymiskriteerit täyttyvät; jos toimitetut tiedot eivät kata kaikkia vyöhykkeitä tai eivät koske laajalti viljeltyä viljelykasvia, on esitettävä perustelut;

               d)

               tiedot ja riskinarvioinnit, jotka eivät olleet osa hyväksyntää koskevaa asiakirja-aineistoa tai myöhempää uusimista koskevia asiakirja-aineistoja ja jotka ovat tarpeellisia:

                           i)

                           niiden muutosten huomioon ottamiseksi, joita oikeudellisissa vaatimuksissa on tapahtunut kyseisen tehoaineen hyväksymisen tai hyväksynnän viimeisimmän uusimisen jälkeen;

                           ii)

                           niiden muutosten huomioon ottamiseksi, joita tieteellisessä ja teknisessä tietämyksessä on tapahtunut kyseisen tehoaineen hyväksymisen tai hyväksynnän viimeisimmän uusimisen jälkeen;

                           iii)

                           edustavissa käyttötarkoituksissa tapahtuneiden muutosten huomioon ottamiseksi; tai

                           iv)

                           koska hakemus koskee muutettua uusimista;

               e)

               asetuksen (EY) N:o 1107/2009 piiriin kuuluvia tehoaineita koskevat tietovaatimukset vahvistavan asetuksen mukaisesti sitä tehoainetta koskevien tietovaatimusten kunkin kohdan osalta, josta tarvitaan uusia tietoja d alakohdan mukaisesti, testien ja tutkimusten tiivistelmät ja tulokset, niiden omistajan nimi sekä sen henkilön tai laitoksen nimi, joka ne on suorittanut, sekä syy siihen, miksi kukin testi tai tutkimus on tarpeellinen;

               f)

               asetuksen (EY) N:o 1107/2009 piiriin kuuluvia kasvinsuojeluaineita koskevat tietovaatimukset vahvistavan asetuksen mukaisesti sitä kasvinsuojeluainetta koskevien tietovaatimusten kunkin kohdan osalta, josta tarvitaan uusia tietoja d alakohdan mukaisesti, testien ja tutkimusten tiivistelmät ja tulokset, niiden omistajan nimi sekä sen henkilön tai laitoksen nimi, joka on suorittanut testit ja tutkimukset, yhden tai useamman sallittuja käyttötarkoituksia edustavan kasvinsuojeluaineen osalta sekä syy siihen, miksi kukin testi tai tutkimus on tarpeellinen;

               g)

               tarvittaessa asetuksen (EY) N:o 1107/2009 4 artiklan 7 kohdassa tarkoitettu todennettu näyttö;

               h)

               kunkin selkärankaisilla eläimillä tehtävän testin tai tutkimuksen osalta selvitys selkärankaisilla eläimillä tehtävien kokeiden välttämiseksi suoritetuista toimista;

               i)

               tarvittaessa jäljennös Euroopan parlamentin ja neuvoston asetuksen (EY) N:o 396/2005 (4) 7 artiklassa tarkoitetusta jäämien enimmäismääriä koskevasta hakemuksesta;

               j)

               tarvittaessa jäljennös luokitusta koskevasta ehdotuksesta, jos katsotaan, että aine on luokiteltava tai uudelleenluokiteltava Euroopan parlamentin ja neuvoston asetuksen (EY) N:o 1272/2008 (5) mukaisesti;

               k)

               kaikkia toimitettuja tietoja koskeva arviointi;

               l)

               tarkistuslista, josta käy ilmi, että 3 kohdassa tarkoitettu täydentävä asiakirja-aineisto on täydellinen ottaen huomioon haetut käyttötarkoitukset, ja jossa ilmoitetaan, mitkä tiedot ovat uusia;

               m)

               tiivistelmät ja tulokset asetuksen (EY) N:o 1107/2009 8 artiklan 5 kohdassa tarkoitetusta vertaisarvioidusta vapaasti käytettävissä olevasta tieteellisestä aineistosta.

         2.   Edellä 1 kohdan c alakohdassa tarkoitettuihin käyttötarkoituksiin on tarvittaessa sisällytettävä hyväksyntää tai myöhempiä uusimisia varten arvioidut käyttötarkoitukset. Vähintään yksi 1 kohdan c alakohdassa tarkoitetuista kasvinsuojeluaineista ei saa sisältää mitään muuta tehoainetta, jos on olemassa tällainen tuote edustavaa käyttötarkoitusta varten.
   3.   Täydentävän täydellisen asiakirja-aineiston on sisällettävä kunkin 1 kohdan e, f ja m alakohdassa tarkoitetun testi- ja tutkimusraportin koko teksti.
   Se ei saa sisältää raportteja testeistä tai tutkimuksista, joissa tehoainetta tai sitä sisältävää kasvinsuojeluainetta annetaan tarkoituksellisesti ihmisille.
   8 artikla
   Hakemuksen ottaminen käsiteltäväksi
   1.   Jos täydentävät asiakirja-aineistot on toimitettu 6 artiklan 3 kohdassa säädettyyn päivämäärään mennessä ja ne sisältävät kaikki 7 artiklassa säädetyt tiedot, esittelevän jäsenvaltion on kuukauden määräajan kuluessa ilmoitettava hakijalle, rinnakkaisesittelijänä toimivalle jäsenvaltiolle, komissiolle ja elintarviketurvallisuusviranomaiselle täydentävien asiakirja-aineistojen vastaanottopäivä ja se, otetaanko hakemus käsiteltäväksi.
   Esittelevän jäsenvaltion on arvioitava luottamuksellisuutta koskeva pyyntö. Esittelevän jäsenvaltion on päätettävä tietoihin tutustumista koskevan pyynnön johdosta, mitkä tiedot pidetään luottamuksellisina.
   2.   Jos täydentävät asiakirja-aineistot on toimitettu 6 artiklan 3 kohdassa säädettyyn päivämäärään mennessä, mutta yksi tai useampi 7 artiklassa säädetyistä tiedoista puuttuu, esittelevän jäsenvaltion on kuukauden määräajan kuluessa täydentävien asiakirja-aineistojen vastaanottamisesta ilmoitettava hakijalle, mitkä tiedot puuttuvat, ja asetettava 14 päivän määräaika, jonka kuluessa kyseiset tiedot on toimitettava esittelevälle jäsenvaltiolle ja rinnakkaisesittelijänä toimivalle jäsenvaltiolle.
   Jos täydentävät asiakirja-aineistot sisältävät kyseisen määräajan lopussa kaikki 7 artiklassa säädetyt tiedot, esittelevän jäsenvaltion on viipymättä edettävä 1 kohdan mukaisesti.
   3.   Saatuaan tiedon, että hakemus otetaan käsiteltäväksi, hakijan on välittömästi toimitettava täydentävät asiakirja-aineistot muille jäsenvaltioille, komissiolle ja elintarviketurvallisuusviranomaiselle, mukaan lukien tiedot asiakirja-aineiston niistä osista, joiden osalta hakija on asetuksen (EY) N:o 1107/2009 63 artiklan mukaisesti esittänyt luottamuksellisuutta koskevan pyynnön ja sen perustelut.
   Hakijan on samanaikaisesti toimitettava täydentävien asiakirja-aineistojen tiivistelmät elintarviketurvallisuusviranomaiselle, lukuun ottamatta tietoja, joiden osalta hakija on asetuksen (EY) N:o 1107/2009 63 artiklan mukaisesti esittänyt luottamuksellisuutta koskevan pyynnön ja sen perustelut.
   4.   Elintarviketurvallisuusviranomaisen on viipymättä saatettava täydentävien asiakirja-aineistojen tiivistelmät julkisesti saataville lukuun ottamatta tietoja, joiden osalta hakija on asetuksen (EY) N:o 1107/2009 63 artiklan mukaisesti esittänyt luottamuksellisuutta koskevan pyynnön ja sen perustelut, ellei kyseisten tietojen julkistaminen ole välttämätöntä erittäin tärkeän yleisen edun vuoksi.
   5.   Hakijan on elintarviketurvallisuusviranomaisen tai jäsenvaltion pyynnöstä asetettava hyväksyntää ja hyväksynnän myöhempiä uusimisia varten toimitetut asiakirja-aineistot saataville, jos se voi saada ne käyttöönsä.
   6.   Jos täydentäviä asiakirja-aineistoja ei ole toimitettu 6 artiklan 3 kohdassa tarkoitettuun päivämäärään mennessä tai jos täydentävät asiakirja-aineistot eivät puuttuvien tietojen toimittamiselle tämän artiklan 2 kohdan mukaisesti asetetun määräajan päättyessä edelleenkään sisällä kaikkia 7 artiklassa säädettyjä tietoja, esittelevän jäsenvaltion on ilmoitettava viipymättä hakijalle, rinnakkaisesittelijänä toimivalle jäsenvaltiolle, komissiolle, muille jäsenvaltioille ja elintarviketurvallisuusviranomaiselle, että hakemusta ei oteta käsiteltäväksi ja syyt siihen, miksi sitä ei oteta käsiteltäväksi.
   9 artikla
   Hakijan korvaaminen
   Hakija voidaan korvata toisella tuottajalla kaikkien tämän asetuksen mukaisten oikeuksiensa ja velvollisuuksiensa suhteen siten, että hakija ja toinen tuottaja ilmoittavat asiasta esittelevälle jäsenvaltiolle yhteisellä ilmoituksella. Tässä tapauksessa hakijan ja toisen tuottajan on samanaikaisesti ilmoitettava korvaamisesta rinnakkaisesittelijänä toimivalle jäsenvaltiolle, komissiolle, muille jäsenvaltioille, elintarviketurvallisuusviranomaiselle ja mahdollisille muille hakijoille, jotka ovat toimittaneet hakemuksen samasta tehoaineesta.
   10 artikla
   Hyväksynnän uusimatta jättämistä koskevan asetuksen antaminen
   Komissio antaa asetuksen (EY) N:o 1107/2009 20 artiklan 1 kohdan b alakohdan mukaisen asetuksen tehoaineen hyväksynnän uusimatta jättämisestä, jos yhtään toimitetuista kyseistä tehoainetta koskevista hakemuksista ei oteta käsiteltäväksi tämän asetuksen 3 artiklan 3 kohdan tai 8 artiklan 6 kohdan mukaisesti.
   2   LUKU

      ARVIOINTI

   11 artikla
   Esittelevän jäsenvaltion ja rinnakkaisesittelijänä toimivan jäsenvaltion suorittama arviointi
   1.   Jos hakemus otetaan käsiteltäväksi 8 artiklan 1 kohdan mukaisesti, esittelevän jäsenvaltion on rinnakkaisesittelijänä toimivaa jäsenvaltiota kuultuaan laadittava ja toimitettava komissiolle viimeistään 12 kuukautta 6 artiklan 3 kohdassa tarkoitetun päivämäärän jälkeen kertomus, jossa arvioidaan, voidaanko tehoaineen olettaa täyttävän asetuksen (EY) N:o 1107/2009 4 artiklassa säädetyt hyväksymiskriteerit, jäljempänä ’uusimista koskevan arviointikertomuksen luonnos’.
   2.   Uusimista koskevan arviointikertomuksen luonnoksen on myös sisällettävä:

               a)

               hyväksynnän uusimista koskeva suositus;

               b)

               suositus siitä, pitäisikö aine katsoa ”vähäriskiseksi” aineeksi,

               c)

               suositus siitä, pitäisikö aine katsoa korvattavaksi aineeksi;

               d)

               tarvittaessa ehdotus jäämien enimmäismäärien asettamiseksi;

               e)

               tarvittaessa tehoaineen luokitusta tai uudelleenluokitusta koskeva ehdotus asetuksen (EY) N:o 1272/2008 mukaisesti;

               f)

               päätelmät siitä, mitkä täydentäviin asiakirja-aineistoihin sisältyvistä uusista tutkimuksista ovat merkittäviä arvioinnin kannalta;

               g)

               suositus siitä, mistä kertomuksen osista olisi järjestettävä asiantuntijoiden kuuleminen 13 artiklan 1 kohdan mukaisesti;

               h)

               tarvittaessa ne seikat esittelevän jäsenvaltion tekemässä arvioinnissa, joista rinnakkaisesittelijänä toimiva jäsenvaltio ei ollut samaa mieltä.

         3.   Esittelevän jäsenvaltion on suoritettava riippumaton objektiivinen ja avoin arviointi tieteellisen ja teknisen nykytietämyksen perusteella. Siinä on otettava huomioon täydentävät asiakirja-aineistot sekä tarvittaessa hyväksyntää ja myöhempiä hyväksynnän uusimisia varten toimitetut asiakirja-aineistot.
   4.   Esittelevän jäsenvaltion on ensin määritettävä, täyttyvätkö asetuksen (EY) N:o 1107/2009 liitteessä II olevassa 3.6.2, 3.6.3, 3.6.4 ja 3.7 kohdassa vahvistetut hyväksymiskriteerit.
   Jos kyseiset kriteerit eivät täyty, uusimista koskeva arviointikertomuksen luonnos on rajoitettava koskemaan ainoastaan kyseisiä arvioinnin osia, paitsi jos sovelletaan asetuksen (EY) N:o 1107/2009 4 artiklan 7 kohtaa.
   5.   Jos esittelevä jäsenvaltio vaatii lisätietoja, sen on asetettava määräaika, jonka kuluessa hakijan on toimitettava kyseiset tiedot. Kyseinen määräaika ei saa pidentää 1 kohdassa säädettyä 12 kuukauden määräaikaa. Hakija voi pyytää asetuksen (EY) N:o 1107/2009 63 artiklan mukaisesti kyseisten tietojen pitämistä luottamuksellisina.
   6.   Esittelevä jäsenvaltio voi kuulla elintarviketurvallisuusviranomaista ja pyytää teknisiä tai tieteellisiä lisätietoja muilta jäsenvaltioilta. Tällaiset kuulemiset ja pyynnöt eivät saa pidentää 1 kohdassa säädettyä 12 kuukauden määräaikaa.
   7.   Tietoja, jotka hakija toimittaa pyytämättä tai tietojen toimittamiselle 5 kohdan ensimmäisen virkkeen mukaisesti asetetun määräajan jälkeen, ei oteta huomioon, paitsi jos ne on toimitettu asetuksen (EY) N:o 1107/2009 56 artiklan mukaisesti.
   8.   Toimittaessaan uusimista koskevan arviointikertomuksen luonnoksen komissiolle esittelevän jäsenvaltion on pyydettävä hakijaa toimittamaan täydentävien asiakirja-aineistojen tiivistelmät, jotka on päivitetty sisällyttämällä niihin esittelevän jäsenvaltion 5 kohdan mukaisesti pyytämät tai asetuksen (EY) N:o 1107/2009 56 artiklan mukaisesti toimitetut lisätiedot, rinnakkaisesittelijänä toimivalle jäsenvaltiolle, komissiolle, muille jäsenvaltioille ja elintarviketurvallisuusviranomaiselle.
   Hakija voi pyytää asetuksen (EY) N:o 1107/2009 63 artiklan mukaisesti tällaisten tietojen pitämistä luottamuksellisina. Pyynnöt on osoitettava elintarviketurvallisuusviranomaiselle.
   12 artikla
   Uusimista koskevan arviointikertomuksen luonnosta koskevat huomautukset
   1.   Elintarviketurvallisuusviranomaisen on toimitettava esittelevältä jäsenvaltiolta saadun uusimista koskevan arviointikertomuksen luonnoksen hakijalle ja muille jäsenvaltioille viimeistään 30. päivänä sen vastaanottamisen jälkeen.
   2.   Elintarviketurvallisuusviranomaisen on asetettava uusimista koskevan arviointikertomuksen luonnoksen julkisesti saataville annettuaan hakijalle kaksi viikkoa aikaa pyytää asetuksen (EY) N:o 1107/2009 63 artiklan mukaisesti, että uusimista koskevan arviointikertomuksen luonnoksen tietyt osat pidetään luottamuksellisina.
   3.   Elintarviketurvallisuusviranomaisen on myönnettävä kirjallisten huomautusten toimittamiselle 60 päivän määräajan, joka alkaa siitä päivästä, jona kertomus asetettiin julkisesti saataville. Huomautukset on toimitettava elintarviketurvallisuusviranomaiselle, joka kokoaa ja toimittaa huomautukset, myös omansa, komissiolle.
   4.   Elintarviketurvallisuusviranomaisen on viipymättä saatettava täydentävien asiakirja-aineistojen päivitetyt tiivistelmät julkisesti saataville lukuun ottamatta tietoja, joiden osalta hakija on asetuksen (EY) N:o 1107/2009 63 artiklan mukaisesti esittänyt luottamuksellisuutta koskevan pyynnön ja sen perustelut, ellei kyseisten tietojen julkistaminen ole välttämätöntä erittäin tärkeän yleisen edun vuoksi.
   13 artikla
   Elintarviketurvallisuusviranomaisen päätelmä
   1.   Elintarviketurvallisuusviranomaisen on tehtävä viiden kuukauden kuluessa 12 artiklan 3 kohdassa tarkoitetun määräajan päättymisestä, ottaen huomioon senhetkisen tieteellisen ja teknisen tietämyksen ja käyttäen täydentävien asiakirja-aineistojen toimittamisen ajankohtana sovellettavia ohjeasiakirjoja, päätelmä siitä, voidaanko tehoaineen olettaa täyttävän asetuksen (EY) N:o 1107/2009 4 artiklassa säädetyt hyväksymiskriteerit. Elintarviketurvallisuusviranomaisen on tarvittaessa kuultava asiantuntijoita, myös esittelevän jäsenvaltion ja rinnakkaisesittelijänä toimivan jäsenvaltion asiantuntijoita. Elintarviketurvallisuusviranomaisen on toimitettava päätelmänsä hakijalle, jäsenvaltioille ja komissiolle.
   Poiketen siitä, mitä ensimmäisessä alakohdassa säädetään, komissio voi ilmoittaa elintarviketurvallisuusviranomaiselle välittömästi 12 artiklan 3 kohdassa tarkoitetun määräajan päätyttyä, ettei päätelmä ole tarpeen.
   2.   Annettuaan hakijalle kaksi viikkoa aikaa pyytää asetuksen (EY) N:o 1107/2009 63 artiklan mukaisesti, että päätelmän tietyt osat pidetään luottamuksellisina, elintarviketurvallisuusviranomaisen on asetettava päätelmä julkisesti saataville lukuun ottamatta tietoja, jotka elintarviketurvallisuusviranomainen on katsonut voitavan pitää luottamuksellisina, ellei niiden julkistaminen ole välttämätöntä erittäin tärkeän yleisen edun vuoksi.
   3.   Jos elintarviketurvallisuusviranomainen katsoo, että hakijalta on välttämätöntä saada lisätietoja, sen on esittelevää jäsenvaltiota kuullen asetettava enintään kuukauden pituinen määräaika, jonka kuluessa hakijan on toimitettava lisätiedot jäsenvaltioille, komissiolle ja elintarviketurvallisuusviranomaiselle. Esittelevän jäsenvaltion on 60 päivän kuluessa lisätietojen vastaanottamisesta arvioitava saadut tiedot ja lähetettävä arviointinsa elintarviketurvallisuusviranomaiselle.
   Jos ensimmäistä alakohtaa sovelletaan, 1 kohdassa tarkoitettua määräaikaa pidennetään tämän kohdan ensimmäisessä alakohdassa tarkoitetuilla ajanjaksoilla.
   4.   Elintarviketurvallisuusviranomainen voi pyytää komissiota kuulemaan Euroopan unionin vertailulaboratoriota, joka on nimetty Euroopan parlamentin ja neuvoston asetuksen (EY) N:o 882/2004 (6) nojalla, tarkistamaan, onko hakijan ehdottama analyysimenetelmä jäämien määrittämiseksi tyydyttävä ja täyttääkö se asetuksen (EY) N:o 1107/2009 29 artiklan 1 kohdan g alakohdan vaatimukset. Hakijan on Euroopan unionin vertailulaboratorion pyynnöstä toimitettava näytteitä ja analyyttisiä standardeja.
   5.   Tietoja, jotka hakija toimittaa pyytämättä tai tietojen toimittamiselle 3 kohdan ensimmäisen alakohdan mukaisesti asetetun määräajan jälkeen, ei oteta huomioon, paitsi jos ne on toimitettu asetuksen (EY) N:o 1107/2009 56 artiklan mukaisesti.
   14 artikla
   Uusimista koskeva kertomus ja uusimista koskeva asetus
   1.   Komissio esittää asetuksen (EY) N:o 1107/2009 79 artiklan 1 kohdassa tarkoitetulle komitealle uusimista koskevan kertomuksen ja asetusluonnoksen kuuden kuukauden kuluessa elintarviketurvallisuusviranomaisen päätelmän vastaanottamisesta tai, jos tällaista elintarviketurvallisuusviranomaisen päätelmää ei ole, tämän asetuksen 12 artiklan 3 kohdassa tarkoitetun määräajan päättymisestä.
   Uusimista koskevassa kertomuksessa ja asetusluonnoksessa on otettava huomioon esittelevän jäsenvaltion laatima uusimista koskevan arviointikertomuksen luonnos, tämän asetuksen 12 artiklan 3 kohdassa tarkoitetut huomautukset ja elintarviketurvallisuusviranomaisen päätelmä, jos tällainen päätelmä on toimitettu.
   Hakijalle on annettava mahdollisuus esittää huomautuksia uusimista koskevasta arviointikertomuksesta 14 päivän kuluessa.
   2.   Uusimista koskevan arviointikertomuksen perusteella ja ottaen huomioon hakijan 1 kohdan kolmannessa alakohdassa tarkoitetussa määräajassa toimittamat huomautukset komissio antaa asetuksen asetuksen (EY) N:o 1107/2009 20 artiklan 1 kohdan mukaisesti.
   3   LUKU

      SIIRTYMÄ- JA LOPPUSÄÄNNÖKSET

   15 artikla
   Siirtymäsäännökset
   Asetusta (EU) N:o 1141/2010 sovelletaan edelleen sen liitteessä I lueteltujen tehoaineiden hyväksynnän uusimisen osalta.
   16 artikla
   Voimaantulo ja soveltaminen
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 1 päivästä tammikuuta 2013.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 18 päivänä syyskuuta 2012.

            Komission puolesta

            Puheenjohtaja

         José Manuel BARROSO

      (1)  EUVL L 309, 24.11.2009, s. 1.

      (2)  EUVL L 322, 8.12.2010, s. 10.

      (3)  EUVL L 200, 27.7.2012, s. 5.

      (4)  EUVL L 70, 16.3.2005, s. 1.

      (5)  EUVL L 353, 31.12.2008, s. 1.

      (6)  EUVL L 165, 30.4.2004, s. 1.

      LIITE

         2 artiklan 1 kohdassa tarkoitettu hakemuksen muoto

      Hakemus on tehtävä kirjallisesti, ja hakijan on allekirjoitettava se ja lähetettävä se esittelevälle jäsenvaltiolle ja rinnakkaisesittelijänä toimivalle jäsenvaltiolle.
      Hakemuksesta on lähetettävä jäljennös komissiolle (osoite: European Commission, DG Health and Consumers, 1049 Brussels, Belgium), Euroopan elintarviketurvallisuusviranomaiselle (osoite: European Food Safety Authority, Via Carlo Magno 1/A, 43126 Parma, Italy) ja muille jäsenvaltioille.
      MALLI
      1.   Hakijaa koskevat tiedot

                  1.1

                  Hakijan nimi ja osoite, mukaan lukien hakemuksesta ja tämän asetuksen mukaisista muista velvoitteista vastaavan luonnollisen henkilön nimi:

                              1.1.1

                                          a)

                                          Puhelin:

                                          b)

                                          Sähköpostiosoite:

                              1.1.2

                                          a)

                                          Yhteyshenkilö:

                                          b)

                                          Vaihtoehtoinen yhteyshenkilö:

            2.   Tiedot tehoaineen tunnistamista varten

                  2.1

                  Yleinen nimi (ehdotettu tai tarvittaessa ISO-hyväksytty), tarvittaessa mainittava mahdolliset tuottajan valmistamat muunnokset kuten suolat, esterit tai amiinit.

                  2.2

                  Kemiallinen nimi (IUPAC- ja CAS-nimikkeistö).

                  2.3

                  CAS-, CIPAC- ja EY-numerot (jos saatavilla).

                  2.4

                  Empiirinen kaava, rakennekaava, moolimassa.

                  2.5

                  Tehoaineen puhtauserittely g/kg, jonka on mahdollisuuksien mukaan oltava komission täytäntöönpanoasetuksen (EU) N:o 540/2011 (1) liitteessä luetellun kanssa samanlainen tai jo hyväksytty sitä vastaavaksi.

                  2.6

                  Tehoaineen luokittelu ja merkinnät Euroopan parlamentin ja neuvoston asetuksen (EY) N:o 1272/2008 (2) säännösten mukaisesti (terveys- ja ympäristövaikutukset).

            3.   Uudet tiedot

                  3.1

                  Uudet tiedot, jotka aiotaan esittää, ja perustelut, joista käy ilmi, että ne katsotaan tarpeellisiksi, asetuksen (EY) N:o 1107/2009 15 artiklan 2 kohdan mukaisesti.

                  3.2

                  Luettelo selkärankaisilla eläimillä tehdyistä uusista tutkimuksista, jotka aiotaan esittää.

                  3.3

                  Uusia ja meneillään olevia tutkimuksia koskeva aikataulu.

            Hakija vahvistaa, että edellä olevat hakemuksessa esitetyt tiedot ovat oikeita.
      Päiväys ja (1.1 kohdassa tarkoitetun hakijan toimivaltaisen edustajan) allekirjoitus

         (1)  EUVL L 153, 11.6.2011, s. 1.

         (2)  EUVL L 353, 31.12.2008, s. 1.


title: Komission täytäntöönpanoasetus (EU) 2015/2232, annettu 2 päivänä joulukuuta 2015, vuonna 2015 korjatuista rypäleistä tuotetun viinin väkevöimistä koskevien rajojen nostamisen sallimisesta Tanskan, Alankomaiden, Ruotsin ja Yhdistyneen kuningaskunnan kaikilla viininviljelyalueilla

text:
               3.12.2015

               FI

               Euroopan unionin virallinen lehti

               L 317/24

         KOMISSION TÄYTÄNTÖÖNPANOASETUS (EU) 2015/2232,
   annettu 2 päivänä joulukuuta 2015,
   vuonna 2015 korjatuista rypäleistä tuotetun viinin väkevöimistä koskevien rajojen nostamisen sallimisesta Tanskan, Alankomaiden, Ruotsin ja Yhdistyneen kuningaskunnan kaikilla viininviljelyalueilla
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1) ja erityisesti sen 91 artiklan,
   sekä katsoo seuraavaa:

               (1)

               Asetuksen (EU) N:o 1308/2013 liitteessä VIII olevan I osan A kohdan 3 kohdan mukaan poikkeuksellisen epäsuotuisien ilmasto-olojen vuosina jäsenvaltiot voivat pyytää, että luonnollisen alkoholipitoisuuden lisäämistä (väkevöintiä) koskevia rajoja nostetaan enintään 0,5 tilavuusprosentilla.

               (2)

               Tanska, Alankomaat, Ruotsi ja Yhdistynyt kuningaskunta ovat pyytäneet vuonna 2015 korjatuista rypäleistä tuotetun viinin väkevöimistä koskevien rajojen nostamista, koska ilmasto-olot ovat olleet viljelykaudella erityisen epäsuotuisia.

               (3)

               Vuoden 2015 poikkeuksellisen epäsuotuisista ilmasto-oloista johtuen tietyillä viininviljelyalueilla ei ole mahdollista tuottaa asetuksen (EU) N:o 1308/2013 liitteessä VIII olevan I osan A kohdan 2 kohdassa säädettyjen luonnollisen alkoholipitoisuuden lisäämistä koskevien rajojen perusteella kokonaisalkoholipitoisuudeltaan sellaista viiniä, jolle tavallisesti olisi kysyntää markkinoilla.

               (4)

               Sen vuoksi olisi aiheellista sallia vuonna 2015 Tanskassa, Alankomaissa, Ruotsissa ja Yhdistyneessä kuningaskunnassa korjatuista viinirypäleistä tuotetun viinin väkevöimistä koskevien rajojen nostaminen.

               (5)

               Tässä asetuksessa säädetyt toimenpiteet ovat maatalouden yhteisen markkinajärjestelyn komitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Poiketen siitä, mitä asetuksen (EU) N:o 1308/2013 liitteessä VIII olevan I osan A kohdan 3 kohdassa säädetään, Tanskan, Alankomaiden, Ruotsin ja Yhdistyneen kuningaskunnan kaikilla viininviljelyalueilla vuonna 2015 korjattujen tuoreiden rypäleiden, rypäleen puristemehun, käymistilassa olevan rypäleen puristemehun, käymistilassa olevan uuden viinin ja vuonna 2015 korjatuista rypäleistä tuotetun viinin luonnollisen alkoholipitoisuuden lisääminen ei saa ylittää 3,5:tä tilavuusprosenttia.
   2 artikla
   Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 2 päivänä joulukuuta 2015.

            Komission puolesta

            Puheenjohtaja

         Jean-Claude JUNCKER

      (1)  EUVL L 347, 20.12.2013, s. 671.


title: Komission täytäntöönpanoasetus (EU) 2016/68, annettu 21 päivänä tammikuuta 2016, sähköisten kuljettajakorttirekistereiden yhteenliittämisen edellyttämistä yhteisistä menettelyistä ja eritelmistä

text:
               22.1.2016

               FI

               Euroopan unionin virallinen lehti

               L 15/51

         KOMISSION TÄYTÄNTÖÖNPANOASETUS (EU) 2016/68,
   annettu 21 päivänä tammikuuta 2016,
   sähköisten kuljettajakorttirekistereiden yhteenliittämisen edellyttämistä yhteisistä menettelyistä ja eritelmistä
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tieliikenteessä käytettävistä ajopiirtureista 4 päivänä helmikuuta 2014 annetun Euroopan parlamentin ja neuvoston asetuksen (EU) N:o 165/2014 (1) ja erityisesti sen 31 artiklan 5 kohdan,
   sekä katsoo seuraavaa:

               (1)

               Asetus (EU) N:o 165/2014 velvoittaa jäsenvaltiot sähköiseen tiedonvaihtoon myönnettyjen kuljettajakorttien ainutkertaisuuden varmistamiseksi.

               (2)

               Kuljettajakortteja koskevan sähköisen tiedonvaihdon helpottamiseksi jäsenvaltioiden välillä komissio on perustanut TACHOnet-viestijärjestelmän, jonka avulla jäsenvaltiot voivat pyytää muilta jäsenvaltioilta tietoja kuljettajakorttien myöntämisestä sekä niiden tilasta.

               (3)

               Asetuksessa (EU) N:o 165/2014 tehdään kansallisten sähköisten kuljettajakorttirekisterien yhteenliittäminen pakolliseksi koko unionissa joko TACHOnet-viestijärjestelmän tai sen kanssa yhteensopivan järjestelmän välityksellä. Mikäli käytetään yhteensopivaa järjestelmää, sähköisten tietojen vaihdon on kuitenkin voitava tapahtua kaikkien muiden jäsenvaltioiden kanssa TACHOnet-viestijärjestelmän välityksellä.

               (4)

               Sen vuoksi on tarpeen säätää pakollisista yhteisistä menettelyistä ja eritelmistä TACHOnet-järjestelmää varten, kuten vaihdettavien tietojen esitysmuodosta, sähköistä tutustumista kansallisissa sähköisissä rekistereissä oleviin tietoihin koskevista teknisistä menettelyistä, pääsymenettelyistä ja turvallisuusmekanismeista.

               (5)

               Tässä asetuksessa säädetyt toimenpiteet ovat asetuksen (EU) N:o 165/2014 42 artiklan 3 kohdassa tarkoitetun komitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Kohde
   Tässä asetuksessa säädetään vaatimuksista, jotka koskevat asetuksen (EU) N:o 165/2014 31 artiklassa tarkoitettua kansallisten sähköisten kuljettajakorttirekisterien pakollista yhteenliittämistä TACHOnet-viestijärjestelmän välityksellä.
   2 artikla
   Määritelmät
   Asetuksen (EU) N:o 165/2014 2 artiklassa vahvistettujen määritelmien lisäksi sovelletaan seuraavia määritelmiä:

               a)

               ’asynkronisella rajapinnalla’ tarkoitetaan prosessia, jossa viesti ohjataan vastauksena pyyntöön uuden HTTP-yhteyden kautta;

               b)

               ’yleisellä hakupyynnöllä’ tarkoitetaan jäsenvaltion pyyntöä, joka on osoitettu kaikille muille jäsenvaltioille;

               c)

               ’kortin myöntävällä viranomaisella’ tarkoitetaan tahoa, jonka jäsenvaltio on valtuuttanut myöntämään ja hallinnoimaan ajopiirturikortteja;

               d)

               ’solmupisteellä’ tarkoitetaan tietojärjestelmää, joka mahdollistaa TACHOnet-viestien reitittämisen jäsenvaltioiden välillä;

               e)

               ’kansallisella järjestelmällä’ tarkoitetaan tietojärjestelmää, joka on otettu kussakin jäsenvaltiossa käyttöön TACHnet-viestien lähettämistä ja käsittelyä ja niihin vastaamista varten;

               f)

               ’synkronisella rajapinnalla’ tarkoitetaan prosessia, jossa viesti ohjataan vastauksena pyyntöön saman HTTP-yhteyden kautta kuin pyyntö;

               g)

               ’pyynnön esittävällä jäsenvaltiolla’ tarkoitetaan jäsenvaltiota, joka lähettää pyynnön tai ilmoituksen, joka sen jälkeen reititetään asianomaiselle (asianomaisille) vastaajajäsenvaltio(i)lle;

               h)

               ’vastaajajäsenvaltiolla’ tarkoitetaan jäsenvaltiota, jolle TACHOnet-pyyntö tai -ilmoitus on osoitettu;

               i)

               ’kohdennetulla hakupyynnöllä’ tarkoitetaan jäsenvaltion viestiä, joka on osoitettu yhdelle yksittäiselle jäsenvaltiolle;

               j)

               ’ajopiirturikortilla’ tarkoitetaan joko asetuksen (EU) N:o 165/2014 2 artiklan f alakohdassa määriteltyä kuljettajakorttia tai mainitun artiklan k alakohdassa määriteltyä korjaamokorttia.

         3 artikla
   Velvoite käyttää TACHOnet-järjestelmää
   Jäsenvaltioiden on liitettävä asetuksen (EU) N:o 165/2014 31 artiklan 1 kohdassa tarkoitetut kansalliset sähköiset rekisterinsä yhteen TACHOnet-viestijärjestelmän kanssa.
   4 artikla
   Tekniset eritelmät
   TACHOnet-viestijärjestelmässä on noudatettava liitteissä I–VII vahvistettuja teknisiä eritelmiä.
   5 artikla
   TACHOnet-järjestelmän käyttö
   Jäsenvaltioiden on noudatettava liitteessä VIII esitettyjä menettelyjä.
   Jäsenvaltioiden on annettava korttien myöntämisestä vastaaville kansallisille viranomaisilleen ja asetuksen (EU) N:o 165/2014 38 artiklassa tarkoitettuja tehtäviä hoitaville tarkastajilleen pääsy TACHOnet-viestijärjestelmään, jotta voidaan helpottaa kuljettajakorttien voimassaolon, tilan ja ainutkertaisuuden tehokasta tarkastamista.
   6 artikla
   Voimaantulo
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 2 päivästä maaliskuuta 2018.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 21 päivänä tammikuuta 2016.

            Komission puolesta

            Puheenjohtaja

         Jean-Claude JUNCKER

      (1)  EUVL L 60, 28.2.2014, s. 1.

      LIITE I

         TACHOnet-viestijärjestelmän yleiset näkökohdat

      1.   Arkkitehtuuri

      TACHOnet-viestijärjestelmä koostuu seuraavista osista:

                  1.1

                  Solmupiste, jonka on voitava vastaanottaa pyyntö sen esittävältä jäsenvaltiolta, kelpuuttaa se ja käsitellä se lähettämällä se edelleen vastaajajäsenvaltioille. Solmupisteen on odotettava vastausta kultakin vastaajajäsenvaltiolta, koottava kaikki vastaukset ja toimitettava koottu vastaus eteenpäin pyynnön esittävälle jäsenvaltiolle.
                  Solmupisteen on reititettävä kaikki TACHOnet-viestit.

                  1.2

                  Jäsenvaltioiden kansalliset järjestelmät varustettuina rajapinnalla, joka pystyy sekä lähettämään pyyntöjä solmupisteeseen että vastaanottamaan niihin vastaukset. Kansalliset järjestelmät voivat käyttää omistusoikeudellisia tai kaupallisia ohjelmistoja viestien lähettämiseen ja vastaanottamiseen solmupisteen välityksellä.

            2.   Hallinnointi

      2.1   Solmupistettä hallinnoi komissio, joka vastaa sen teknisestä toiminnasta ja ylläpidosta.
      2.2   Solmupiste saa säilyttää tietoja enintään kuuden kuukauden ajan lukuun ottamatta liitteessä VII esitettyjä loki- ja tilastotietoja.
      2.3   Solmupisteessä ei saa olla pääsyä henkilötietoihin muille kuin valtuutetulle komission henkilöstölle tapauksissa, joissa tämä on tarpeen seurantaa, huoltoa ja vianetsintää varten.
      2.4   Jäsenvaltiot vastaavat seuraavista:

                  2.4.1

                  Kansallisten järjestelmien rakenne ja hallinnointi, myös niiden rajapinta solmupisteeseen.

                  2.4.2

                  Kansallisen järjestelmän käyttöönotto ja huolto, mihin sisältyvät sekä laitteisto että omistusoikeudelliset tai kaupalliset ohjelmistot.

                  2.4.3

                  Kansallisen järjestelmän moitteeton yhteentoimivuus solmupisteen kanssa, mukaan lukien solmupisteestä saatujen virheilmoitusten käsittely.

                  2.4.4

                  Kaikki toimenpiteet tietojen luottamuksellisuuden, eheyden ja saatavuuden varmistamiseksi.

                  2.4.5

                  Kansallisten järjestelmien toiminta liitteessä VI esitetyillä palvelutasoilla.

            2.5   MOVEHUB-verkkoportaali
      Komissio asettaa käyttöön verkkopohjaisen sovelluksen nimeltä ”MOVEHUB-verkkoportaali”, johon on suojattu pääsy ja joka tarjoaa ainakin seuraavat palvelut:

                  a)

                  jäsenvaltioiden varallaoloaikaa koskevat tilastot;

                  b)

                  ilmoitukset solmupisteen ja jäsenvaltioiden kansallisten järjestelmien huollosta;

                  c)

                  yhteenvetoraportit;

                  d)

                  yhteystietojen hallinta;

                  e)

                  XSD-skeemat.

            2.6   Yhteystietojen hallinta
      2.6.1   Yhteystietojen hallintatoiminnon avulla kukin jäsenvaltio voi hallinnoida maansa viranomais-, yritys-, toiminnallisten ja teknisten käyttäjien yhteystietoja siten, että kunkin jäsenvaltion toimivaltainen viranomainen vastaa omien yhteystietojensa ylläpitämisestä. Muiden jäsenvaltioiden yhteystiedot ovat katsottavissa mutta eivät muokattavissa.
      2.6.2   TACHOnet-järjestelmä käyttää 2.6.1 kohdassa tarkoitettuja yhteystietoja vastausviestien yhteistietoina.

      LIITE II

         TACHOnet-viestijärjestelmän toiminnot

      1.   Seuraavat toiminnot on tarjottava TACHOnet-viestijärjestelmän välityksellä:

                  1.1

                  Kortin myöntämisen tarkastus (Check Issued Cards, CIC): Pyynnön esittävä jäsenvaltio voi pyytää kortin myöntämisen tarkastusta joltakin tai kaikilta vastaajajäsenvaltioilta määrittääkseen, onko kortin hakijalla jo vastaajajäsenvaltioissa myönnetty kuljettajakortti. Vastaajajäsenvaltion on vastattava lähettämällä vastaus kortin myöntämistä koskevaan tarkastuspyyntöön.

                  1.2

                  Kortin tilan tarkastus (Check Card Status, CCS): Pyynnön esittävä jäsenvaltio voi pyytää vastaajajäsenvaltiolta tietoja jälkimmäisen myöntämästä kortista lähettämällä kortin tilaa koskevan tarkastuspyynnön. Vastaajajäsenvaltion on vastattava lähettämällä vastaus kortin tilaa koskevaan tarkastuspyyntöön.

                  1.3

                  Kortin tilan muuttaminen (Modify Card Status, MCS): Pyynnön esittävä jäsenvaltio voi ilmoittaa vastaajajäsenvaltiolle kortin tilan muuttamista koskevalla pyynnöllä, että jälkimmäisen myöntämän kortin tila on muuttunut. Vastaajajäsenvaltion on vastattava lähettämällä kortin tilan muuttamista koskeva kuittaus.

                  1.4

                  Ajokorttia vastaan myönnetty kortti (Issued Card Driving License, ICDL): Pyynnön esittävä jäsenvaltio voi ilmoittaa vastaajajäsenvaltiolle ajokorttia vastaan myönnettyä korttia koskevalla pyynnöllä myöntäneensä kortin jälkimmäisen myöntämää ajokorttia vastaan. Vastaajajäsenvaltion on vastattava lähettämällä vastaus ajokorttia vastaan myönnettyä korttia koskevaan pyyntöön.

            2.   TACHOnet-järjestelmän on sisällettävä myös muita viestityyppejä, joiden katsotaan soveltuvan sen tehokkaaseen toimintaan, esimerkiksi virheilmoituksia.
      3.   Kansallisten järjestelmien on tunnistettava tämän liitteen lisäyksessä mainitut kortin tilat, kun käytetään 1 kohdassa kuvattuja toimintoja. Jäsenvaltiot eivät kuitenkaan ole velvollisia ottamaan käyttöön hallinnollista menettelyä, jossa käytetään kaikkia lisäyksessä mainittuja kortin tiloja.
      4.   Jos jäsenvaltio vastaanottaa vastauksen tai ilmoituksen, jossa mainittu tila ei ole käytössä sen hallinnollisissa menettelyissä, kansallisen järjestelmän on muutettava vastaanotetussa viestissä mainittu tila soveltuvaksi arvoksi kyseisessä menettelyssä. Vastaajajäsenvaltio ei saa hylätä viestiä, mikäli viestissä mainittu tila mainitaan tämän liitteen lisäyksessä.
      5.   Tämän liitteen lisäyksessä mainittua kortin tilaa ei saa käyttää määritettäessä, onko kuljettajakortti voimassa ajamista varten. Jos jäsenvaltio esittää kortin myöntäneen jäsenvaltion rekisterille kysymyksen CCS-toiminnolla, vastauksessa on oltava erityinen kenttä ”voimassa ajamista varten”. Kansallisten hallinnollisten menettelyjen on oltava sellaisia, että CCS-vastauksissa on aina käytössä soveltuva ”voimassa ajamista varten” -arvo.

         Lisäys

            Kortin tilat

                     Kortin tila

                     Määritelmät

                     Haussa

                     Kortin myöntävä viranomainen on vastaanottanut kuljettajakorttia koskevan hakemuksen. Kyseiset tiedot on rekisteröity ja tallennettu tietokantaan hakuavaimineen.

                     Hyväksytty

                     Kortin myöntävä viranomainen on hyväksynyt ajopiirturikorttia koskevan hakemuksen.

                     Hylätty

                     Kortin myöntävä viranomainen on jättänyt hakemuksen hyväksymättä.

                     Yksilöity

                     Ajopiirturikortti on yksilöllinen.

                     Lähetetty

                     Kansallinen viranomainen on lähettänyt kuljettajakortin asianomaiselle kuljettajalle tai välittäjätaholle.

                     Luovutettu

                     Kansallinen viranomainen on luovuttanut kuljettajakortin asianomaiselle kuljettajalle.

                     Takavarikoitu

                     Toimivaltainen viranomainen on määrännyt kuljettajakortin menetetyksi.

                     Voimassaolo keskeytetty

                     Kuljettajakortti on peruutettu kuljettajalta tilapäisesti.

                     Peruutettu

                     Kortin myöntänyt viranomainen on päättänyt peruuttaa kuljettajakortin. Kortti on pysyvästi mitätöity.

                     Palautettu

                     Ajopiirturikortti on palautettu kortin myöntäneelle viranomaiselle tarpeettomana.

                     Kadonnut

                     Ajopiirturikortti on ilmoitettu kadonneeksi kortin myöntäneelle viranomaiselle.

                     Varastettu

                     Ajopiirturikortti on ilmoitettu varastetuksi kortin myöntäneelle viranomaiselle. Varastettu kortti katsotaan kadonneeksi.

                     Viallinen

                     Ajopiirturikortti on ilmoitettu vialliseksi kortin myöntäneelle viranomaiselle.

                     Voimassaolo päättynyt

                     Ajopiirturikortin voimassaoloaika on päättynyt.

                     Korvattu

                     Kadonneeksi, varastetuksi tai vialliseksi ilmoitettu ajopiirturikortti on korvattu uudella kortilla. Kortissa olevat tiedot ovat samat lukuun ottamatta korvausnumeroa, jota on korotettu yhdellä.

                     Uusittu

                     Ajopiirturikortti on uusittu, koska hallinnolliset tiedot ovat muuttuneet tai voimassaoloaika on päättymässä. Uuden kortin numero on sama lukuun ottamatta uusintanumeroa, jota on korotettu yhdellä.

                     Vaihdettavana

                     Kuljettajakortin myöntänyt viranomainen on saanut ilmoituksen menettelyn aloittamisesta kortin vaihtamiseksi toisen jäsenvaltion viranomaisen myöntämään kuljettajakorttiin.

                     Vaihdettu

                     Kuljettajakortin myöntänyt viranomainen on saanut ilmoituksen päätökseen saatetusta menettelystä kortin vaihtamiseksi toisen jäsenvaltion viranomaisen myöntämään kuljettajakorttiin.

      LIITE III

         TACHOnet-viestijärjestelmä – Viestejä koskevat säännökset

      1.   Yleiset tekniset vaatimukset

      1.1   Solmupisteen on tarjottava sekä synkroninen että asynkroninen rajapinta viestinvaihtoa varten. Jäsenvaltiot voivat valita rajapinnaksi omiin sovelluksiinsa sopivimman teknologian.
      1.2   Kaikkien solmukohdan ja kansallisten järjestelmien välisten viestien on oltava UTF- 8-koodattuja.
      1.3   Kansallisten järjestelmien on pystyttävä vastaanottamaan ja käsittelemään viestejä, jotka sisältävät kreikkalaisia tai kyrillisiä merkkejä.
      2.   XML-viestirakenne ja -skeemamäärittely (XSD)

      2.1   XML-viestien yleisrakenteen on vastattava solmupisteen XSD-skeemoilla määriteltyä muotoa.
      2.2   Solmupisteen ja kansallisten järjestelmien lähettämien ja vastaanottamien viestien on vastattava viestien XSD-skeemaa.
      2.3   Kansallisten järjestelmien on voitava lähettää, vastaanottaa ja käsitellä kaikki liitteessä I esitettyihin toimintoihin liittyvät viestit.
      2.4   XML-viestien sisältöä koskevat vähimmäisvaatimukset esitetään tämän liitteen lisäyksessä.

         Lisäys

            XML-viestien sisältöä koskevat vähimmäisvaatimukset

                     Yhteinen otsikkoelementti (header)

                     Pakollinen

                     ”Version” (Versio)

                     XML-eritelmien virallinen versio määritellään viestin XSD:n nimiavaruusmäärittelyllä (namespace) ja minkä tahansa XML-viestin otsikkoelementin versio-attribuutin nimiavaruusmäärittelyllä. Version numero (”n.m”) määritetään vakioarvona XML-skeemamäärittelyn (XSD) kussakin julkaisussa.

                     Kyllä

                     ”Test Identifier” (Testitunniste)

                     Vapaaehtoinen tunniste testausta varten. Testin alullepanija täydentää tunnisteen, ja kaikki työnkulkuun osallistuvat lisäävät sen edelleen / takaisin. Tuotannossa se olisi jätettävä huomiotta ja käyttämättä, jos se on toimitettu.

                     Ei

                     ”Technical Identifier” (Tekninen tunniste)

                     Kunkin yksittäisen viestin ainutkertaisesti yksilöivä UUID. Lähettäjä luo UUID-tunnisteen ja täydentää tämän attribuutin. Näitä tietoja ei käytetä liiketoiminnallisissa yhteyksissä.

                     Kyllä

                     ”Workflow Identifier” (Työnkulun tunniste)

                     Työnkulun tunniste on UUID, joka pyynnön esittävän jäsenvaltion olisi luotava. Tätä tunnistetta käytetään sen jälkeen kaikissa työnkulkuun kytkeytyvissä viesteissä.

                     Kyllä

                     ”Sent At” (Lähettämisajankohta)

                     Viestin lähettämispäivä ja -aika (UTC).

                     Kyllä

                     ”Timeout” (Aikakatkaisu)

                     Tämä on valinnainen aika-attribuutti (päivämäärä ja kellonaika UTC-muodossa). Solmupiste antaa tämän arvon vain edelleenlähetetyille pyynnöille. Se ilmoittaa vastaajajäsenvaltiolle ajan, jonka jälkeen pyynnön toimitus katkaistaan. Tätä arvoa ei vaadita MS2TCN_<x>_Req:issä eikä vastausviesteissä. Se on valinnainen, joten samaa otsikkomääritelmää voidaan käyttää kaikissa viestityypeissä riippumatta siitä, vaaditaanko attribuutti aikakatkaisulle.

                     Ei

                     ”From” (Lähettäjä)

                     Standardin ISO 3166-1 mukainen lähettävän jäsenvaltion kaksimerkkinen koodi tai ”EU”.

                     Kyllä

                     ”To” (Vastaanottaja)

                     Standardin ISO 3166-1 mukainen vastaanottavan jäsenvaltion kaksimerkkinen koodi tai ”EU”.

                     Kyllä

                     Kortin myöntämistä koskeva tarkastuspyyntö (CIC)

                     Pakollinen

                     Sukunimi

                     Kuljettajan sukunimi kortissa ilmoitetussa muodossa.

                     Kyllä

                     Etunimi

                     Kuljettajan etunimi kortissa ilmoitetussa muodossa (puuttuva etunimi ei merkitse jokerihakua).

                     Ei

                     Syntymäaika

                     Kuljettajan syntymäaika kortissa ilmoitetussa muodossa.

                     Kyllä

                     Ajokortin numero

                     Kuljettajan ajokortin numero.

                     Ei

                     Ajokortin myöntänyt maa

                     Kuljettajan ajokortin myöntänyt maa.

                     Ei

                     Vastaus kortin myöntämistä koskevaan tarkastuspyyntöön (CIC)

                     Pakollinen

                     Tilakoodi

                     Haun tilakoodi (esim. löydetty, ei löydy, virhe jne.).

                     Kyllä

                     Tilaviesti

                     Selittävä tilan kuvaus (tarvittaessa).

                     Ei

                        Hakutuloksina löydetyt kuljettajia koskevat tiedot

                     Kyllä

                     Sukunimi

                     Hakutuloksina löydettyjen kuljettajien sukunimi.

                     Kyllä

                     Etunimi

                     Hakutuloksina löydettyjen kuljettajien etunimi (etunimet).

                     Ei

                     Syntymäaika

                     Hakutuloksina löydettyjen kuljettajien syntymäaika.

                     Kyllä

                     Syntymäpaikka

                     Hakutuloksina löydettyjen kuljettajien syntymäpaikka.

                     Ei

                     Kuljettajakortin numero

                     Hakutuloksina löydettyjen kuljettajakorttien numero.

                     Kyllä

                     Kuljettajakortin tila

                     Hakutuloksina löydettyjen kuljettajakorttien tila.

                     Kyllä

                     Kuljettajakortin myöntänyt viranomainen

                     Hakutuloksina löydetyt kuljettajakortit myöntäneen viranomaisen nimi.

                     Kyllä

                     Kuljettajakortin ensimmäinen voimassaolopäivä

                     Hakutuloksina löydettyjen kuljettajakorttien ensimmäinen voimassaolopäivä.

                     Kyllä

                     Kuljettajakortin viimeinen voimassaolopäivä

                     Hakutuloksina löydettyjen kuljettajakorttien viimeinen voimassaolopäivä.

                     Kyllä

                     Kuljettajakortin tilan muuttamispäivä

                     Päivämäärä, jona hakutuloksina löydettyjä kuljettajakortteja on viimeksi muutettu.

                     Kyllä

                     Hakumekanismi

                     Löytyikö kortti NYSIIS-haulla vai täsmähaulla.

                     Kyllä

                     Väliaikainen kortti

                     Hakutuloksina löydetty kortti on väliaikainen kortti.

                     Ei

                     Ajokortin numero

                     Hakutuloksina löydetyn kuljettajan ajokortin numero.

                     Kyllä

                     Ajokortin myöntänyt maa

                     Hakutuloksina löydetyn kuljettajan ajokortin myöntänyt maa.

                     Kyllä

                     Ajokortin tila

                     Hakutuloksina löydetyn kuljettajan ajokortin tila.

                     Ei

                     Ajokortin myöntämispäivä

                     Hakutuloksina löydetyn kuljettajan ajokortin myöntämispäivä.

                     Ei

                     Ajokortin viimeinen voimassaolopäivä

                     Hakutuloksina löydetyn kuljettajan ajokortin viimeinen voimassaolopäivä.

                     Ei

                     Kortin tilaa koskeva tarkastuspyyntö (CCS)

                     Pakollinen

                     Kuljettajakortin numero

                     Tietopyynnön kohteena olevan kortin numero.

                     Kyllä

                     Vastaus kortin tilaa koskevaan tarkastuspyyntöön (CCS)

                     Pakollinen

                     Tilakoodi

                     Tietopyynnön tilakoodi (esim. löydetty, ei löydy, virhe jne.).

                     Kyllä

                     Tilaviesti

                     Selittävä tilan kuvaus (tarvittaessa).

                     Ei

                     Kortin tila

                     Pyynnön kohteena olevan kortin tila.

                     Kyllä

                     Kortin myöntänyt viranomainen

                     Pyynnön kohteena olevan kortin myöntäneen viranomaisen nimi.

                     Kyllä

                     Kortin ensimmäinen voimassaolopäivä

                     Pyynnön kohteena olevan kortin ensimmäinen voimassaolopäivä.

                     Kyllä

                     Kortin viimeinen voimassaolopäivä

                     Pyynnön kohteena olevan kortin viimeinen voimassaolopäivä.

                     Kyllä

                     Kortin tilan muuttamispäivä

                     Päivämäärä, jona pyynnön kohteena olevaa korttia on viimeksi muutettu.

                     Kyllä

                     Voimassa ajamista varten

                     Hakutuloksina löydetty kortti on/ei ole voimassa ajamista varten.

                     Kyllä

                     Väliaikainen kortti

                     Hakutuloksina löydetty kortti on väliaikainen kortti.

                     Ei

                        Korjaamokortti

                     Korjaamon nimi

                     Sen korjaamon nimi, jolle kortti on myönnetty.

                     Kyllä

                     Korjaamon osoite

                     Sen korjaamon osoite, jolle kortti on myönnetty.

                     Kyllä

                     Sukunimi

                     Sen henkilön sukunimi, jolle kortti on myönnetty.

                     Ei

                     Etunimi

                     Sen henkilön etunimi, jolle kortti on myönnetty.

                     Ei

                     Syntymäaika

                     Sen henkilön syntymäaika, jolle kortti on myönnetty.

                     Ei

                        Kortin haltijan tiedot

                     Sukunimi

                     Sen kuljettajan sukunimi, jolle kortti on myönnetty.

                     Kyllä

                     Etunimi

                     Sen kuljettajan etunimi, jolle kortti on myönnetty.

                     Ei

                     Syntymäaika

                     Sen kuljettajan syntymäaika, jolle kortti on myönnetty.

                     Kyllä

                     Syntymäpaikka

                     Sen kuljettajan syntymäpaikka, jolle kortti on myönnetty.

                     Ei

                     Ajokortin numero

                     Sen kuljettajan ajokortin numero, jolle kortti on myönnetty.

                     Kyllä

                     Ajokortin myöntänyt maa

                     Sille kuljettajalle, jolle kortti on myönnetty, ajokortin myöntänyt maa.

                     Kyllä

                     Ajokortin tila

                     Sen kuljettajan ajokortin tila, jolle kortti on myönnetty.

                     Ei

                     Ajokortin myöntämispäivä

                     Sen kuljettajan ajokortin myöntämispäivä, jolle kortti on myönnetty.

                     Ei

                     Ajokortin viimeinen voimassaolopäivä

                     Sen kuljettajan ajokortin viimeinen voimassaolopäivä, jolle kortti on myönnetty.

                     Ei

                     Kortin tilan muuttamista (MCS) koskeva pyyntö

                     Pakollinen

                     Kuljettajakortin numero

                     Sen kortin numero, jonka tila on muuttunut.

                     Kyllä

                     Uusi kuljettajakortin tila

                     Tila, johon kortti on muutettu.

                     Kyllä

                     Muutoksen syy

                     Syy kortin tilan muuttamiseen (vapaa teksti).

                     Ei

                     Kuljettajakortin tilan muuttamispäivä

                     Kortin tilan muuttamispäivä ja -aika.

                     Kyllä

                        Ilmoituksen tekijä

                     Viranomainen

                     Kortin tilaa muuttaneen viranomaisen nimi.

                     Kyllä

                     Sukunimi

                     Kortin tilaa muuttaneen henkilön sukunimi.

                     Ei

                     Etunimi

                     Kortin tilaa muuttaneen henkilön etunimi.

                     Ei

                     Puhelin

                     Kortin tilaa muuttaneen henkilön puhelinnumero.

                     Ei

                     Sähköposti

                     Kortin tilaa muuttaneen henkilön sähköpostiosoite.

                     Ei

                     Kortin tilan muuttamista (MCS) koskeva kuittaus

                     Pakollinen

                     Tilakoodi

                     Kuittauksen tilakoodi (esim. OK, ei löydy, virhe jne.).

                     Kyllä

                     Kuittaustyyppi

                     Kuittauksen tyyppi: pyyntöön vai vastaukseen

                     Kyllä

                     Tilaviesti

                     Selittävä tilan kuvaus (tarvittaessa).

                     Ei

                     Vastaus kortin tilan muuttamista (MCS) koskevaan pyyntöön

                     Pakollinen

                     Tilakoodi

                     Rekisteripäivityksen tilakoodi (esim. OK, ei OK, virhe jne.).

                     Kyllä

                     Tilaviesti

                     Selittävä tilan kuvaus (tarvittaessa).

                     Ei

                     Ajokorttia vastaan myönnettyä korttia (ICDL) koskeva pyyntö

                     Pakollinen

                     Kuljettajakortin numero

                     Myönnetyn kuljettajakortin numero.

                     Kyllä

                     Ajokortin numero

                     Kuljettajakortin hakemiseen käytetyn ulkomaisen ajokortin numero.

                     Kyllä

                     Vastaus ajokorttia vastaan myönnettyä korttia (ICDL) koskevaan pyyntöön

                     Pakollinen

                     Tilakoodi

                     Ilmoituksen kuittauksen tilakoodi (esim. OK, ei OK, virhe jne.).

                     Kyllä

                     Tilaviesti

                     Selittävä tilan kuvaus (tarvittaessa).

                     Ei

                     Sukunimi

                     Sen kuljettajan sukunimi, jolle kortti on myönnetty.

                     Kyllä

                     Etunimi

                     Sen kuljettajan etunimi, jolle kortti on myönnetty.

                     Ei

                     Syntymäaika

                     Sen kuljettajan syntymäaika, jolle kortti on myönnetty.

                     Kyllä

      LIITE IV

         Translitterointi ja NYSIIS-palvelut (New York State Identification and Intelligence System)

      1.   Solmupisteessä käyttöön otettavaa NYSIIS-algoritmia käytetään kaikkien kansallisessa rekisterissä olevien kuljettajien nimien koodaamiseen.
      2.   Haettaessa korttia CIC-toiminnolla ensisijaisena hakumekanismina käytetään NYSIIS-avaimia.
      3.   Lisäksi jäsenvaltiot voivat käyttää tarkoitukseen laadittua algoritmia lisätulosten saamiseksi täsmähaulla.
      4.   Hakutuloksissa ilmoitetaan kirjauksen löytämiseen käytetty hakumekanismi, joko NYSIIS-haku tai täsmähaku.
      5.   Jos jäsenvaltio päättää kirjata ICDL-ilmoituksia, ilmoitukseen sisältyvät NYSIIS-avaimet kirjataan osana ICDL-tietoja.
      5.1   ICDL-tietoja hakiessaan jäsenvaltion on käytettävä hakijan nimen NYSIIS-avaimia.

      LIITE V

         Turvallisuusvaatimukset

      1.   Solmupisteen ja kansallisten järjestelmien välisten viestien vaihtoon käytetään https-protokollaa.
      2.   Kansallisten järjestelmien on suojattava kansallisen järjestelmän ja solmupisteen väliset viestit komission käyttöön antamilla PKI-varmenteilla.
      3.   Kansallisten järjestelmien on käytettävä vähintään varmenteita, joissa allekirjoittamiseen käytetään SHA-2 (SHA-256) -algoritmia ja 2 048-bittistä julkista avainta.

      LIITE VI

         Palvelutasot

      1.   Kansallisten järjestelmien on oltava vähintään seuraavalla palvelutasolla:
      1.1   Ne ovat käytettävissä 24 tuntia vuorokaudessa ja 7 päivää viikossa.
      1.2   Niiden käytettävyyttä valvotaan solmupisteestä tulevalla heartbeat-viestillä.
      1.3   Niiden käytettävyysaste on 98 prosenttia seuraavan taulukon mukaisesti (luvut on pyöristetty lähimpään sopivaan yksikköön):

                  Käytettävyyden ollessa

                  järjestelmä on poissa käytöstä

                  Päivittäin

                  Kuukausittain

                  Vuosittain

                  98 %

                  0,5 tuntia

                  15 tuntia

                  7,5 päivää

            Jäsenvaltioita kannustetaan noudattamaan päivittäistä käytettävyysastetta, mutta on kuitenkin huomattava, että tietyt välttämättömät toimet, kuten järjestelmän ylläpito, edellyttävät yli 30 minuutin toimintakatkoa. Kuukausittainen ja vuosittainen käytettävyysaste pysyvät pakollisina.
      1.4   Ne vastaavat vähintään 98 prosenttiin niille kalenterikuukauden aikana toimitetuista pyynnöistä.
      1.5   Ne reagoivat pyyntöihin 10 sekunnin kuluessa.
      1.6   Pyynnön aikakatkaisu (aika, jonka pyynnön esittäjä voi odottaa vastausta) on enintään 20 sekuntia.
      1.7   Pyyntöjen esittämistiheys voi olla 6 viestiä sekunnissa.
      1.8   Kansalliset järjestelmät eivät voi lähettää TACHOnet-solmupisteeseen yli 2 pyyntöä sekunnissa.
      1.9   Jokaisen kansallisen järjestelmän on kyettävä selviytymään mahdollisista solmupisteessä ja muiden jäsenvaltioiden kansallisissa järjestelmissä esiintyvistä teknisistä ongelmista. Näitä ongelmia ovat muun muassa

                  a)

                  yhteyden katkeaminen solmupisteeseen;

                  b)

                  vastauksen jääminen saamatta pyyntöön;

                  c)

                  vastauksien tuleminen pyynnön aikakatkaisun jälkeen;

                  d)

                  ei-toivottujen viestien vastaanottaminen;

                  e)

                  virheellisten viestien vastaanottaminen.

            2.   Solmupisteen on
      2.1   oltava käytettävissä 98 prosentin käytettävyysasteella;
      2.2   annettava kansallisille järjestelmille ilmoitukset mahdollisista virheistä joko vastausviestillä tai erityisellä virheilmoituksella. Nämä virheilmoitukset vastaanotetaan kansallisissa järjestelmissä, joissa on käytössä eskaloiva työnkulku asianmukaisiin toimiin ryhtymiseksi ilmoitetun virheen korjaamista varten.
      3.   Huolto
      Jäsenvaltioiden on ilmoitettava muille jäsenvaltioille ja komissiolle kaikesta rutiinihuollosta verkkosovelluksen välityksellä vähintään viikkoa ennen huollon alkamista, jos se on teknisesti mahdollista.

      LIITE VII

         Solmupisteessä kerättävien tietojen tilastointi ja lokitiedot

      1.   Tilastointitarkoituksiin käytettävän tiedon on yksityisyyden suojan varmistamiseksi oltava anonyymiä. Yksittäisten korttien, kuljettajien tai ajokorttien tunnistetietoja ei saa käyttää tilastollisiin tarkoituksiin.
      2.   Lokitiedoissa on pidettävä kirjaa kaikista järjestelmän käyttötapahtumista seurantaa ja ohjelmistovirheiden korjaamista varten ja jotta tapahtumista voidaan laatia tilastoja.
      3.   Henkilötietoja saa säilyttää lokeissa enintään 6 kuukauden ajan. Tilastotiedot on säilytettävä toistaiseksi.
      4.   Raportointiin käytettäviin tilastotietoihin sisältyvät seuraavat:

                  a)

                  pyynnön esittävä jäsenvaltio;

                  b)

                  vastaajajäsenvaltio;

                  c)

                  viestin tyyppi;

                  d)

                  vastauksen tilakoodi;

                  e)

                  viestien päivämäärä ja kellonaika;

                  f)

                  vastausaika.

      LIITE VIII

         TACHOnet-viestijärjestelmän käyttö

      1.   Kuljettajakorttien myöntäminen

      1.1   Jos kuljettajakortin hakijalla on ajokortti, joka myönnetty jossakin muussa jäsenvaltiossa kuin siinä, johon hakemus jätetään, jälkimmäisen on tehtävä yleinen hakupyyntö kortin myöntämisen tarkastuksesta (CIC).
      1.2   Jäsenvaltion, joka myöntää kuljettajakortin kuljettajalle, jolla on jossakin toisessa jäsenvaltiossa myönnetty ajokortti, on välittömästi ilmoitettava jälkimmäiselle ajokorttia vastaan myönnettyä korttia (ICDL) koskevalla toiminnolla kuljettajakortin myöntämisestä.
      1.3   Jos kuljettajakortin hakijalla on siinä jäsenvaltiossa myönnetty ajokortti, johon hakemus tehdään, ja jos tämän ajokortin osalta on aiemmin kirjattu ICDL-ilmoitus sen kansalliseen rekisteriin, jäsenvaltion on tehtävä kohdennettu hakupyyntö joko kortin myöntämisen tarkastuksesta (CIC) tai kortin tilan tarkastuksesta (CCS) ICDL-ilmoituksen lähettäneelle jäsenvaltiolle.
      1.4   Kukin ICDL-ilmoitus on kirjattava sen vastaanottaneen jäsenvaltion kansalliseen rekisteriin.
      1.5   Jäsenvaltioiden on tehtävä yleinen hakupyyntö kortin myöntämisen tarkastuksesta (CIC) vähintään 30 prosentille sellaisten kuljettajien esittämistä hakemuksista, joilla on tuossa jäsenvaltiossa myönnetty ajokortti.
      1.6   Jäsenvaltiot voivat päättää olla käyttämättä 1.3–1.5 kohdassa säädettyä ICDL-toimintoa. Tällöin niiden on tehtävä yleinen hakupyyntö kortin myöntämisen tarkastuksesta (CIC) kaikille vastaanotetuille hakemuksille.
      1.7   Jäsenvaltioiden on ilmoitettava komissiolle viimeistään tämän asetuksen soveltamispäivänä, kirjaavatko ne ICDL-ilmoitukset kansallisiin rekistereihinsä vai noudattavatko ne 1.6 kohdan mukaista menettelyä.
      1.8   Jäsenvaltioiden, jotka tämän asetuksen soveltamispäivää edeltäneiden viiden vuoden aikana eivät ole kirjanneet ICDL-ilmoituksia kansallisiin rekistereihinsä 1.4 kohdan mukaisesti, on tehtävä yleinen hakupyyntö kortin myöntämisen tarkastuksesta (CIC) 100 prosentille hakemuksista lukuun ottamatta ajokortteja, joiden osalta on kirjattu ICDL-ilmoitus, jolloin sovelletaan 1.3 kohtaa.
      1.9   Edellä 1.8 kohdassa säädettyä velvoitetta sovelletaan viiden vuoden ajan alkaen päivästä, jona ICDL-ilmoitusten kirjaaminen tosiasiallisesti otettiin käyttöön kunkin jäsenvaltion kansallisessa rekisterissä.
      2.   Peruutetut, voimassaololtaan keskeytetyt ja varastetut kuljettajakortit

      2.1   Jos kuljettajakortti on asetuksen (EU) N:o 165/2014 26 artiklan 7 kohdan ja 29 artiklan 2 kohdan mukaisesti peruutettu tai voimassaololtaan keskeytetty tai ilmoitettu varastetuksi jossakin muussa jäsenvaltiossa kuin sen myöntäneessä jäsenvaltiossa, ensin mainitun jäsenvaltion toimivaltaisen viranomaisen on:

                  a)

                  tarkastettava kortin voimassa oleva tila lähettämällä kortin tilaa koskeva tarkastuspyyntö (CCS) kortin myöntäneelle jäsenvaltiolle. Jos kortin numero ei ole tiedossa, on tehtävä kohdennettu hakupyyntö kortin myöntämisen tarkastuksesta (CIC) ennen edellä mainittua CCS-pyyntöä;

                  b)

                  lähetettävä kortin tilan muuttamista (MCS) koskeva ilmoitus TACHOnet-viestijärjestelmän välityksellä kortin myöntäneelle jäsenvaltiolle.

            3.   Kuljettajakortin vaihto

      3.1   Jos kuljettajakortin haltija hakee kuljettajakortin vaihtoa jossakin muussa jäsenvaltiossa kuin sen myöntäneessä jäsenvaltiossa, ensin mainitun jäsenvaltion toimivaltaisen viranomaisen on tarkistettava kortin voimassa oleva tila lähettämällä kortin tilaa koskeva tarkastuspyyntö (CCS) jälkimmäiselle jäsenvaltiolle.
      3.2   Kun kuljettajakortin tila on tarkastettu ja se on todettu vaihtokelpoiseksi, sen jäsenvaltion toimivaltaisen viranomaisen, johon hakemus on tehty, on lähetettävä kortin tilan muuttamista (MCS) koskeva pyyntö TACHOnet-viestijärjestelmän välityksellä kortin myöntäneelle jäsenvaltiolle.
      3.3   Jäsenvaltion, joka uusii tai vaihtaa kuljettajakortin kuljettajalle, jolla on jossakin toisessa jäsenvaltiossa myönnetty ajokortti, on välittömästi ilmoitettava ajokortin myöntäneelle jäsenvaltiolle ICDL-toimintoa käyttäen kuljettajakortin uusimisesta tai vaihtamisesta.


title: Komission täytäntöönpanoasetus (EU) 2017/368, annettu 2 päivänä maaliskuuta 2017, kiinteistä tuontiarvoista tiettyjen hedelmien ja vihannesten tulohinnan määrittämiseksi

text:
               3.3.2017

               FI

               Euroopan unionin virallinen lehti

               L 56/208

         KOMISSION TÄYTÄNTÖÖNPANOASETUS (EU) 2017/368,
   annettu 2 päivänä maaliskuuta 2017,
   kiinteistä tuontiarvoista tiettyjen hedelmien ja vihannesten tulohinnan määrittämiseksi
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 992/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1),
   ottaa huomioon neuvoston asetuksen (EY) N:o 1234/2007 soveltamista koskevista yksityiskohtaisista säännöistä hedelmä- ja vihannesalan sekä hedelmä- ja vihannesjalostealan osalta 7 päivänä kesäkuuta 2011 annetun komission täytäntöönpanoasetuksen (EU) N:o 543/2011 (2) ja erityisesti sen 136 artiklan 1 kohdan,
   sekä katsoo seuraavaa:

               (1)

               Täytäntöönpanoasetuksessa (EU) N:o 543/2011 säädetään Uruguayn kierroksen monenvälisten kauppaneuvottelujen tulosten soveltamiseksi perusteista, joiden mukaan komissio vahvistaa kolmansista maista tapahtuvan tuonnin kiinteät arvot mainitun asetuksen liitteessä XVI olevassa A osassa luetelluille tuotteille ja ajanjaksoille.

               (2)

               Kiinteä tuontiarvo lasketaan joka työpäivä täytäntöönpanoasetuksen (EU) N:o 543/2011 136 artiklan 1 kohdan mukaisesti ottaen huomioon päivittäin vaihtuvat tiedot. Sen vuoksi tämän asetuksen olisi tultava voimaan päivänä, jona se julkaistaan Euroopan unionin virallisessa lehdessä,

         ON HYVÄKSYNYT TÄMÄN ASETUKSEN:
   1 artikla
   Täytäntöönpanoasetuksen (EU) N:o 543/2011 136 artiklassa tarkoitetut kiinteät tuontiarvot vahvistetaan tämän asetuksen liitteessä.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 2 päivänä maaliskuuta 2017.

            Komission puolesta,

            puheenjohtajan nimissä

         Jerzy PLEWA

            Pääjohtaja

            Maatalouden ja maaseudun kehittämisen pääosasto

      (1)  EUVL L 347, 20.12.2013, s. 671.

      (2)  EUVL L 157, 15.6.2011, s. 1.

      LIITE

         Kiinteät tuontiarvot tiettyjen hedelmien ja vihannesten tulohinnan määrittämiseksi

                  (EUR/100 kg)

                  CN-koodi

                  Kolmansien maiden koodi (1)

                  Kiinteä tuontiarvo

                  0702 00 00

                  EG

                  235,2

                  IL

                  149,3

                  MA

                  90,0

                  TR

                  92,9

                  ZZ

                  141,9

                  0707 00 05

                  MA

                  79,2

                  TR

                  177,0

                  ZZ

                  128,1

                  0709 91 00

                  EG

                  97,7

                  ZZ

                  97,7

                  0709 93 10

                  MA

                  51,8

                  TR

                  151,2

                  ZZ

                  101,5

                  0805 10 22 , 0805 10 24 , 0805 10 28

                  EG

                  45,0

                  IL

                  72,5

                  MA

                  48,3

                  TN

                  49,2

                  TR

                  73,7

                  ZZ

                  57,7

                  0805 50 10

                  EG

                  74,7

                  TR

                  77,0

                  ZZ

                  75,9

                  0808 10 80

                  CN

                  116,5

                  US

                  128,5

                  ZZ

                  122,5

                  0808 30 90

                  CL

                  225,3

                  CN

                  88,7

                  ZA

                  115,2

                  ZZ

                  143,1

         (1)  Kolmansien maiden kanssa käytävää ulkomaankauppaa koskevista yhteisön tilastoista annetun Euroopan parlamentin ja neuvoston asetuksen (EY) N:o 471/2009 täytäntöönpanosta maa- ja alueluokituksen ajan tasalle saattamisen osalta 27 päivänä marraskuuta 2012 annetussa komission asetuksessa (EU) N:o 1106/2012 (EUVL L 328, 28.11.2012, s. 7) vahvistettu maanimikkeistö. Koodi ”ZZ” tarkoittaa ”muuta alkuperää”.


title: Komission täytäntöönpanoasetus (EU) N:o 1220/2011, annettu 25 päivänä marraskuuta 2011 , neuvoston asetuksen (EY) N:o 1234/2007 soveltamista koskevista yksityiskohtaisista säännöistä oliivialan toimijaorganisaatioiden sekä niiden toimintaohjelmien ja rahoituksen osalta annetun asetuksen (EY) N:o 867/2008 muuttamisesta

text:
               26.11.2011

               FI

               Euroopan unionin virallinen lehti

               L 313/6

         KOMISSION TÄYTÄNTÖÖNPANOASETUS (EU) N:o 1220/2011,
   annettu 25 päivänä marraskuuta 2011,
   neuvoston asetuksen (EY) N:o 1234/2007 soveltamista koskevista yksityiskohtaisista säännöistä oliivialan toimijaorganisaatioiden sekä niiden toimintaohjelmien ja rahoituksen osalta annetun asetuksen (EY) N:o 867/2008 muuttamisesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1) ja erityisesti sen 103 artiklan 2 kohdan kolmannen alakohdan yhdessä sen 4 artiklan kanssa,
   sekä katsoo seuraavaa:

               (1)

               Oliivialan toimijaorganisaatioiden toimintaohjelmien täytäntöönpanosta saadun kokemuksen perusteella komission asetukseen (EY) N:o 867/2008 (2) olisi tehtävä eräitä muutoksia.

               (2)

               Jotta varmistetaan asetuksen (EY) N:o 1234/2007 103 artiklan parempi täytäntöönpano sekä unionin taloudellisten etujen suojaaminen silloin kun maaseudun kehittämistoimenpiteiden tuensaajat ovat tuottajaorganisaatioita Euroopan maaseudun kehittämisen maatalousrahaston (maaseuturahaston) tuesta maaseudun kehittämiseen 20 päivänä syyskuuta 2005 annetun neuvoston asetuksen (EY) N:o 1698/2005 (3) mukaisesti, on syytä säätää, että oliivialan toimijaorganisaatioiden hyväksyminen evätään, keskeytetään tai kumotaan välittömästi, jos niille on määrätty mainittujen asetusten mukaisesti seuraamuksia.

               (3)

               Markkinoiden seurannan ja hallinnoinnin alalla on syytä keskittyä aiheisiin, jotka liittyvät toimijaorganisaatioiden toimintaohjelmissa vahvistettuihin toimenpiteisiin, kun taas oliiviöljyn ja syötäväksi tarkoitettujen oliivien tuotannon laadun parantamisen alalla on tehokkuussyistä aiheellista säätää uusista teknisen avun muodoista.

               (4)

               Jotta varmistetaan unionin rahoituskelpoisten toimenpiteiden parempi johdonmukaisuus, on toivottavaa rajoittaa oliivikärpäsen torjuntaan myönnettävä rahoitus yksinomaan asetuksen (EY) N:o 867/2008 5 artiklan 1 kohdan b alakohdan iii alakohdassa säädettyihin toimiin.

               (5)

               Oliivinviljelyn ympäristövaikutusten parantamiseen myönnettävää unionin vähimmäisrahoitusosuutta olisi saatujen kokemusten perusteella lisättävä, jotta se vastaisi tällä alalla saavutettua merkittävää kehitystä. Toimintaohjelmiin osoitettujen resurssien käytön optimoimiseksi on lisäksi syytä alentaa toimintaohjelmien täytäntöönpanoon osoitettujen yleiskustannusten prosenttiosuutta.

               (6)

               Hallintomenettelyjä on syytä yksinkertaistaa, kun ohjelman muutos koskee jonkin toimen korvaamista toisella ja kun kumpaankin tällaiseen toimeen varatut määrärahat ovat alle 10 000 euroa, kunhan ohjelman alkuperäinen tavoite ei muutu.

               (7)

               Ohjelmien toteuttamisen helpottamiseksi ennakoihin liittyvien vakuuksien vapauttamisedellytyksiä olisi lievennettävä edellyttäen, että tukikelpoiset menot on tosiasiallisesti toteutettu ja tarkastettu.

               (8)

               Olisi vahvistettava uusi määräaika sellaisten jäsenvaltioiden tiedonannoille, joissa on annettu kansallisia säännöksiä tämän asetuksen täytäntöönpanemiseksi.

               (9)

               Sen vuoksi asetusta (EY) N:o 867/2008 olisi muutettava.

               (10)

               Tässä asetuksessa säädetyt toimenpiteet ovat maatalouden yhteisen markkinajärjestelyn hallintokomitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Muutetaan asetus (EY) N:o 867/2008 seuraavasti:

               1)

               Lisätään 3 artiklan 5 kohtaan c alakohta seuraavasti:

                           ”c)

                           on langetettu seuraamuksia asetuksen (EY) N:o 1234/2007 103 artiklassa säädetyn toimijaorganisaatioiden toimintaohjelmien rahoitusjärjestelmän rikkomisesta tai neuvoston asetuksessa (EY) N:o 1698/2005 (4) säädetyn maaseudun kehittämistoimenpiteen soveltamisen yhteydessä tapahtuneesta rikkomisesta.

               2)

               Muutetaan 5 artiklan 1 kohta seuraavasti:

                           a)

                           korvataan a alakohdan ii alakohta seuraavasti:

                                       ”ii)

                                       tutkimusten tekeminen muihin asianomaisen toimijaorganisaation toimintaohjelmassa vahvistettuihin toimiin liittyvistä aiheista;”;

                           b)

                           muutetaan c alakohta seuraavasti:

                                       i)

                                       korvataan i alakohta seuraavasti:

                                                   ”i)

                                                   oliivien viljely- sekä korjuu-, toimitus- ja varastointiolosuhteiden parantaminen ennen oliivien jalostusta, toimivaltaisen kansallisen viranomaisen vahvistamien teknisten eritelmien mukaisesti;”;

                                       ii)

                                       korvataan iii alakohta seuraavasti:

                                                   ”iii)

                                                   oliiviöljyn ja syötäväksi tarkoitettujen oliivien tuotannon jäämien varastointi- ja hyödyntämisolosuhteiden parantaminen ja oliiviöljyn pullottamisolosuhteiden parantaminen;”;

                                       iii)

                                       korvataan iv alakohta seuraavasti:

                                                   ”iv)

                                                   tekninen apu tuotteiden laatuun liittyvissä seikoissa tuotantoon, oliiviöljyn jalostusteollisuudelle, syötäväksi tarkoitettujen oliivien tuotantoyrityksille, puristamoille ja pakkaamiseen;”;

                                       iv)

                                       korvataan vi alakohta seuraavasti:

                                                   ”vi)

                                                   maistajien koulutus neitsytoliiviöljyjen ja syötäväksi tarkoitettujen oliivien aistinvaraisia tarkastuksia varten.”.

               3)

               Korvataan 6 artiklan ensimmäinen kohta seuraavasti:
               ”Kunkin jäsenvaltion on kohdistettava vähintään 30 prosenttia asetuksen (EY) N:o 1234/2007 103 artiklan mukaisesti käytettävissä olevasta unionin rahoitusosuudesta tämän asetuksen 5 artiklan 1 kohdan ensimmäisen alakohdan b alakohdassa tarkoitetulle toiminta-alalle ja vähintään 12 prosenttia mainitusta unionin rahoitusosuudesta 5 artiklan 1 kohdan ensimmäisen alakohdan d alakohdassa tarkoitetulle toiminta-alalle.”.

               4)

               Lisätään 7 artiklan 1 kohtaan g alakohta seuraavasti:

                           ”g)

                           jotka liittyvät oliivikärpäsen torjuntaan, lukuun ottamatta 5 artiklan 1 kohdan b alakohdan iii alakohdassa säädettyjä toimia.”.

               5)

               Korvataan 8 artiklan 2 kohdan toisen alakohdan d alakohta seuraavasti:

                           ”d)

                           menosuunnitelma, joka on eritelty 5 artiklan 1 kohdassa tarkoitettujen toimenpiteiden ja toiminta-alojen mukaan sekä toimintaohjelman hyväksymispäivästä alkavien 12 kuukauden jaksojen mukaan ja jossa erotetaan yleiskustannukset (joiden määrä saa olla enintään 5 prosenttia kokonaiskustannuksista) muista tärkeimmistä kustannustyypeistä;”.

               6)

               Lisätään 10 artiklaan 6 kohta seuraavasti:
               ”6.   Poiketen siitä, mitä 2 ja 4 kohdassa säädetään, silloin kun toimintaohjelman muutos koskee jonkin toimen korvaamista samalle alalle kuuluvalla toisella toimella ja kun kumpaankin tällaiseen toimeen varatut määrärahat ovat alle 10 000 euroa, toimijaorganisaation on annettava muutos toimivaltaisen viranomaisen tiedoksi kaksi kuukautta ennen uuden toimen toteuttamisen aloittamista. Jos toimivaltainen viranomainen ei esitä vastaväitteitä yhden kuukauden kuluessa tiedoksiantamisesta, muutos katsotaan hyväksytyksi. Tiedonantoon on liitettävä todisteet, joissa tarkennetaan ehdotetun muutoksen syy, luonne ja vaikutukset ja osoitetaan, että kyseessä oleva muutos ei muuta asianomaisen ohjelman alkuperäistä tavoitetta.”.

               7)

               Korvataan 11 artiklan 5 kohta seuraavasti:
               ”5.   Asianomaiset toimijaorganisaatiot voivat ennen jäsenvaltion vahvistamaa määräpäivää ja viimeistään toimintaohjelman toteuttamisvuoden päättyessä jättää hakemuksen 4 kohdassa tarkoitetun vakuuden vapauttamiseksi määrältä, joka vastaa ensimmäiseen erään kuuluvien tosiasiallisesti toteutuneiden ja jäsenvaltion tarkastamien menojen kokonaismäärää. Jäsenvaltion on määriteltävä ja tarkastettava hakemuksen liitteenä olevat todisteet ja vapautettava kyseisiin menoihin liittyvät vakuudet hakemuksen jättämiskuukautta seuraavan toisen kuukauden kuluessa.”.

               8)

               Korvataan 18 artiklan 1 kohdan johdantolause seuraavasti:
               ”1.   Oliiviöljyn tuottajajäsenvaltioiden on annettava komissiolle tiedoksi viimeistään jokaista 8 artiklan mukaisesti 1 päivänä huhtikuuta alkavaa kolmivuotiskautta seuraavana 31 päivänä tammikuuta tämän asetuksen soveltamista koskevat kansalliset säännökset ja erityisesti säännökset, jotka liittyvät:”.

         2 artikla
   Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava ja sitä sovelletaan sellaisenaan kaikissa jäsenvaltioissa.
      Tehty Brysselissä 25 päivänä marraskuuta 2011.

            Komission puolesta

         José Manuel BARROSO

            Puheenjohtaja

      (1)  EUVL L 299, 16.11.2007, s. 1.

      (2)  EUVL L 237, 4.9.2008, s. 5.

      (3)  EUVL L 277, 21.10.2005, s. 1.

      (4)  EUVL L 277, 21.10.2005, s. 1.”.


title: Komission täytäntöönpanoasetus (EU) N:o 123/2012, annettu 13 päivänä helmikuuta 2012 , farmakologisesti vaikuttavista aineista ja niiden eläinperäisissä elintarvikkeissa esiintyvien jäämien enimmäismääriä koskevasta luokituksesta annetun asetuksen (EU) N:o 37/2010 liitteen muuttamisesta siltä osin kuin on kyse monepantelista  ETA:n kannalta merkityksellinen teksti

text:
               14.2.2012

               FI

               Euroopan unionin virallinen lehti

               L 40/4

         KOMISSION TÄYTÄNTÖÖNPANOASETUS (EU) N:o 123/2012,
   annettu 13 päivänä helmikuuta 2012,
   farmakologisesti vaikuttavista aineista ja niiden eläinperäisissä elintarvikkeissa esiintyvien jäämien enimmäismääriä koskevasta luokituksesta annetun asetuksen (EU) N:o 37/2010 liitteen muuttamisesta siltä osin kuin on kyse monepantelista
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon yhteisön menettelyistä farmakologisesti vaikuttavien aineiden jäämien enimmäismäärien vahvistamiseksi eläimistä saatavissa elintarvikkeissa, neuvoston asetuksen (ETY) N:o 2377/90 kumoamisesta sekä Euroopan parlamentin ja neuvoston direktiivin 2001/82/EY ja Euroopan parlamentin ja neuvoston asetuksen (EY) N:o 726/2004 muuttamisesta 6 päivänä toukokuuta 2009 annetun Euroopan parlamentin ja neuvoston asetuksen (EY) N:o 470/2009 (1) ja erityisesti sen 14 artiklan yhdessä sen 17 artiklan kanssa,
   ottaa huomioon eläinlääkekomitean muotoileman Euroopan lääkeviraston lausunnon,
   sekä katsoo seuraavaa:

               (1)

               Unionissa elintarviketuotantoeläimille tarkoitetuissa eläinlääkkeissä tai kotieläintaloudessa käytettävissä biosidivalmisteissa käytettäviksi tarkoitettujen farmakologisesti vaikuttavien aineiden jäämien enimmäismäärät (MRL) olisi vahvistettava asetuksen (EY) N:o 470/2009 mukaisesti.

               (2)

               Farmakologisesti vaikuttavat aineet ja niiden jäämien enimmäismääriä eläinperäisissä elintarvikkeissa koskeva luokitus vahvistetaan farmakologisesti vaikuttavista aineista ja niiden eläinperäisissä elintarvikkeissa esiintyvien jäämien enimmäismääriä koskevasta luokituksesta 22 päivänä joulukuuta 2009 annetun komission asetuksen (EU) N:o 37/2010 (2) liitteessä.

               (3)

               Monepanteli sisältyy nykyisin asetuksen (EU) N:o 37/2010 liitteessä olevaan taulukkoon 1 sallittuna aineena lammas- ja vuohieläinten lihaksen, rasvan, maksan ja munuaisten osalta, lukuun ottamatta eläimiä, jotka tuottavat maitoa elintarvikkeeksi. Kyseiselle aineelle vuohieläinten osalta vahvistettujen jäämien väliaikaisten enimmäismäärien voimassaolo päättyi 1 päivänä tammikuuta 2012.

               (4)

               Toimitettujen lisätietojen ja niiden arvioinnin perusteella eläinlääkekomitea suositti, että monepantelin jäämien väliaikaiset enimmäismäärät vuohieläinten osalta vahvistettaisiin lopullisiksi.

               (5)

               Sen vuoksi asetuksen (EU) N:o 37/2010 liitteessä olevassa taulukossa 1 olevia monepantelia koskevia tietoja olisi muutettava.

               (6)

               Tässä asetuksessa säädetyt toimenpiteet ovat pysyvän eläinlääkintäkomitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EU) N:o 37/2010 liite tämän asetuksen liitteen mukaisesti.
   2 artikla
   Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 13 päivänä helmikuuta 2012.

            Komission puolesta

         José Manuel BARROSO

            Puheenjohtaja

      (1)  EUVL L 152, 16.6.2009, s. 11.

      (2)  EUVL L 15, 20.1.2010, s. 1.

      LIITE
      Korvataan asetuksen (EU) N:o 37/2010 liitteessä olevassa taulukossa 1 olevat monepantelia koskevat tiedot seuraavasti:

                     Farmakologisesti vaikuttava aine

                     Merkkijäämä

                     Eläinlajit

                     Jäämien enimmäismäärä (MRL)

                     Kohdekudos

                     Muut säännökset
                     (asetuksen (EY) N:o 470/2009 14 artiklan 7 kohdan mukaisesti)

                     Hoitoluokitus

                     ”Monepanteli

                     Monepantelisulfoni

                     Lammas, vuohet

                     700 μg/kg

                     Lihas

                     Ei eläimille, jotka tuottavat maitoa elintarvikkeeksi

                     Antiparasiittiset aineet / sisäloislääkkeet”

                     7 000 μg/kg

                     Rasva

                     5 000 μg/kg

                     Maksa

                     2 000 μg/kg

                     Munuaiset